open-index/open-wikipedia-markdown huggingface dataset:
ദുബായ് ഷോപ്പിങ് ഫെസ്റ്റിവൽ

ദുബായ് ടൂറിസം വകുപ്പിന്റെ ഭാഗമായ, ദുബായ് ഫെസ്റ്റിവൽസ് & റീട്ടെയിൽ എസ്റ്റാബ്ലിഷ്‌മെന്റ് (ഡിഎഫ്ആർഇ) നേതൃത്വം നൽകുന്ന ഒരു മാസം നീണ്ടുനിൽക്കുന്ന ഇവന്റാണ് **ദുബായ് ഷോപ്പിംഗ് ഫെസ്റ്റിവൽ** അഥവാ **ഡിഎസ്എഫ്** (). ഫെസ്റ്റിവൽ വേളയിൽ, വ്യാപാര സ്ഥാപനങ്ങൾ വിലക്കിഴിവുകൾ, സ്വർണം, കാറുകൾ എന്നിവ പോലുള്ള സമ്മാനങ്ങൾ നേടുന്നതിനായി ദിവസേനയുള്ള നറുക്കെടുപ്പുകൾ എന്നിവ നടത്തുന്നു. കൂടാതെ ഇതിന്റെ ഭാഗമായി ഒരു വെടിക്കെട്ട് പ്രദർശനവുമുണ്ട്. ഇതിന്റെ ഭാഗമായി ദുബായിൽ ഉടനീളം നിരവധി കുടുംബ പ്രവർത്തനങ്ങളും തത്സമയ ഷോകളും നടക്കുന്നു.

## ചരിത്രം
1996 ഫെബ്രുവരി 16 നാണ് ഫെസ്റ്റിവൽ ആദ്യമായി ആരംഭിച്ചത്, ആരംഭിക്കുന്നതിന് മുമ്പ് തയ്യാറെടുപ്പുകൾക്കു മാത്രം മൊത്തം 45 ദിവസമെടുത്തു. വ്യാപാര മേളയുടെ ആശയം ആദ്യം കൊണ്ടുവന്നത് ഷെയ്ഖ് മുഹമ്മദ് ബിൻ റാഷിദ് അൽ മക്തൂമാണ്. 2019 ഈ ഫെസ്റ്റിവലിന്റെ 24-ാം വർഷമാണ്.  ദുബായ് ഷോപ്പിംഗ് ഫെസ്റ്റിവലിന്റെ 24-ാം  പതിപ്പ് അഞ്ച് ആഴ്ചയിലധികം നീണ്ട് നിന്നു, ഇത് ഇതുവരെ നടന്നതിൽ ഏറ്റവും ദൈർഘ്യമേറിയ കാലയളവാണ്. “One World, One Family, One Festival" (ഒരു ലോകം, ഒരു കുടുംബം, ഒരു ഉത്സവം) എന്നതാണ് ദുബായ് ഷോപ്പിംഗ് ഫെസ്റ്റിവലിന്റെ മുദ്രാവാക്യം.

## സാമ്പത്തിക വളർച്ച
[ലഘുചിത്രം| 2005 ലെ ഷോപ്പിങ്ങ് ഫെസ്റ്റിവലിന്റെ പരസ്യം പതിച്ച [എമിറേറ്റ്സ്|എമിറേറ്റ്സ് എയർലൈൻ വിമാനം.]]
ലഘുചിത്രം| 2017 ലെ ദുബായ് ഷോപ്പിംഗ് ഫെസ്റ്റിവൽ
യുണൈറ്റഡ് അറബ് എമിറേറ്റ്‌സിലെ ദുബായിലെ റീട്ടെയിൽ വ്യാപാര വ്യവസായത്തിൽ വർദ്ധനവ് വരുത്തുന്നതിന് ലക്ഷ്യമിട്ടാണ് ഫെസ്റ്റിവൽ തുടങ്ങിയതെങ്കിലും പിന്നീട് ഇത് വിനോദസഞ്ചാരികളെ ആകർഷിക്കുന്നതായി മാറി.  ഒരു മാസം നീണ്ട് നിന്ന 1996 ലെ ആദ്യത്തെ ദുബായ് ഷോപ്പിംഗ് ഫെസ്റ്റിവൽ ഒന്നര ദശലക്ഷത്തിലധികം ആളുകളെ ആകർഷിക്കുകയും, അവർ വഴി 500 ദശലക്ഷം ഡോളറിലധികം ചെലവഴിക്കപ്പെടുകയും ചെയ്തു. ഈ ഓരോ വർഷം കഴിയുന്തോറും വളർന്നുവരികയാണ് ഉണ്ടായത്. 2009 ലെ ദുബായ് ഷോപ്പിംഗ് ഫെസ്റ്റിവലിൽ മൂന്ന് ദശലക്ഷത്തിലധികം ആളുകൾ പങ്കെടുക്കുകയും, ഇതിലൂടെരാജ്യം 2 ബില്യൺ ഡോളർ സമ്പാദിക്കുകയും ചെയ്തു.  ടൂറിസത്തെയും ചില്ലറ വിപണനത്തെയും ഉത്തേജിപ്പിക്കാൻ സഹായിക്കുന്ന ഫെസ്റ്റിവൽ ദുബൈയുടെ സമ്പദ്‌വ്യവസ്ഥയിൽ വലിയ സംഭാവന നൽകിയിട്ടുണ്ട്.

## വാർത്തകൾ
ദുബായ് ഷോപ്പിംഗ് ഫെസ്റ്റിവലിന്റെ ഭാഗമായി ഒന്നിലധികം ലോക റെക്കോർഡുകൾ ദുബായിൽ രേഖപ്പെടുത്തി. 1999 ൽ ലോകത്തിലെ ഏറ്റവും നീളം കൂടിയ സ്വർണ്ണ ചെയിൻ, നീളം കൂടിയ സോഫ, ഏറ്റവും വലിയ കസേര, വലിയ സ്റ്റേഷണറി സൈക്കിൾ, വലിയ കട്ടിൽ എന്നിവ മേളയിൽ പ്രദർശിപ്പിച്ചു.  2001 ൽ ഏറ്റവും വലിയ ഇൻസെൻസ് ബർണർ, ഷോപ്പിംഗ് ബാഗ്, ബിരിയാണി പാത്രം എന്നിവ മേളയിൽ പ്രദർശിപ്പിച്ചു. ഏറ്റവും വലിയ എൻ‌ട്രി വിസ നൽകിയ 2002 ലെ ഫെസ്റ്റിവലിൽ ഏറ്റവും വലിയ മാസികയും ചോക്ലേറ്റ് ബോക്സ്സും പ്രദർശിപ്പിച്ചു. 2004 ൽ, ഏറ്റവും വലിയ ഷോപ്പിംഗ് കാർട്ടും കലണ്ടറും ഏറ്റവും ദൈർഘ്യമേറിയ ബുഫേയും പ്രദർശിപ്പിച്ചു.  ദുബൈ ഭരണാധികാരി ശൈഖ് മക്തൂം ബിൻ റാഷിദ് അൽ മക്തൂമിന്റെ മരണത്തെത്തുടർന്ന് 2006-ൽ ഉത്സവം മാറ്റിവക്കുകയും, പിന്നീട് റദ്ദാക്കുകയും ചെയ്തു. 2013 ൽ ദുബായ് മെട്രോ ഡി‌എസ്‌എഫ് ആഘോഷങ്ങളുടെ ഭാഗമായി ചലിക്കുന്ന ട്രെയിനിൽ നടന്ന ആദ്യത്തെ ഫാഷൻ ഷോ നടത്തി.

## ഇതും കാണുക
* യുഎഇ അവഫി ഫെസ്റ്റിവൽ
* മാൾ ഓഫ് എമിറേറ്റ്സ്
* ഗ്ലോബൽ വില്ലേജ്
* ജുമൈറ ബീച്ച്

## അവലംബം

## പുറം കണ്ണികൾ

* 

വർഗ്ഗം:ദുബായ്
ജെ.സി. മൊറായിസ്

കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു **ജെ.സി. മൊറായിസ്**. കോവളം നിയമസഭാമണ്ഡലത്തിൽ നിന്നും ഇടതു പിന്തുണയുള്ള സ്വതന്ത്ര സ്ഥാനാർഥിയായി വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്. 1909 ജൂണിൽ ജനനം, ഇദ്ദേഹത്തിന് അഞ്ച് ആൺമക്കളും രണ്ട് പെൺമക്കളുമുണ്ടായിരുന്നു. ചെറുപ്രായത്തിൽ തന്നെ രാഷ്ട്രീയ പ്രവർത്തനങ്ങളിൽ സജീവമായിരുന്ന ഇദ്ദേഹം വിദ്യാഭ്യാസാനന്തരം സർക്കാർ ജോലിയിൽ പ്രവേശിച്ചു. തിരുവിതാംകൂർ ജുഡീഷണൽ മജിസ്ട്രേറ്റ്, തഹൽസീദാർ, പുഞ്ച സെപ്ഷ്യൽ ഓഫീസർ, റവന്യൂ ഡിവിഷണൽ ഓഫീസർ എന്നീ നിലകളിൽ പ്രവർത്തിച്ച അദ്ദേഹം ഡെപ്യൂട്ടി കളക്ടറായാണ് സർക്കാർ സർവ്വീസിൽ നീന്ന് വിരമിച്ചത്. 1970-71 കാലഘട്ടങ്ങളിൽ പെറ്റീഷൻ കമ്മിറ്റിയുടെ ചെയർമാൻ സ്ഥാനവും ഇദ്ദേഹം വഹിച്ചിരുന്നു. 1965-ലെ തിരഞ്ഞെടുപ്പിൽ കോവളത്ത് നിന്നും കേരളാകോൺഗ്രസ് പ്രതിനിധിയായി മത്സരിച്ചെങ്കിലും എം. കുഞ്ഞുകൃഷ്ണൻ നാടാരോട് പരാജയപ്പെട്ടു. 1997-ൽ അന്തരിച്ചു.

## തിരഞ്ഞെടുപ്പ് ചരിത്രം

## അവലംബം

വർഗ്ഗം:1909-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:1997-ൽ മരിച്ചവർ
വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:കേരള കോൺഗ്രസ് പ്രവർത്തകർ
ബാർഡി മഡോണ

1480-ൽ സാൻഡ്രോ ബോട്ടിക്കെല്ലി വരച്ച ഒരു പാനൽ ചിത്രമാണ് **ബാർഡി മഡോണ.** ഈ ചിത്രം  **മഡോണ ആൻഡ് ചൈൽഡ് വിത് സെയിന്റ് ജോൺ ദി ബാപ്റ്റിസ്റ്റ് ആന്റ് സെന്റ് ജോൺ ദി ഇവാഞ്ചലിസ്റ്റ്** എന്നും അറിയപ്പെടുന്നു.ഫ്ലോറൻസിലെ സാന്റോ സ്പിരിറ്റോ ബസിലിക്കയിലെ കുടുംബ ചാപ്പലിനായി നിയോഗിച്ച ധനികനായ ഫ്ലോറന്റൈൻ ബാങ്കർ അഗ്നോലോ ബാർഡിയിൽ നിന്നാണ് ഈ ചിത്രത്തിന് പ്രാഥമിക പേര് ലഭിച്ചത്. 1485 അവസാനത്തോടെ ഈ ചിത്രം പൂർത്തിയായി.

മേരിയുടെ കന്യകാത്വത്തിന്റെ നിരവധി ചിഹ്നങ്ങൾ (പശ്ചാത്തലത്തിലുള്ള ഹോർട്ടസ് കൺക്ലൂസെസ്), പരിശുദ്ധി (വെളുത്ത ലില്ലി), അവരുടെ പാപരഹിതമായ അവസ്ഥ (അവരുടെ സിംഹാസനത്തിന്റെ ചുവട്ടിലുള്ള 'മിസ്റ്റിക് വാസിലെ' വെളുത്ത പൂക്കൾ), ഒരു പുതിയ വീനസെന്ന നിലയിൽ അവരുടെ പദവി (മർട്ടിൽ) എന്നിവ ഈ ചിത്രത്തിൽ ഉൾപ്പെടുന്നു.പാത്രത്തിലെ ചുവന്ന പുഷ്പങ്ങൾ ക്രിസ്തുവിന്റെ കഷ്ടാനുഭവത്തെയും ജോൺസിന്റെ രക്തസാക്ഷിത്വത്തെയും സൂചിപ്പിക്കുന്നു. അതേസമയം ഒലിവ്, ലോറൽ ശാഖകൾ അവതാരത്തിന്റെ രഹസ്യത്തെ സൂചിപ്പിക്കുന്നു. മേരിയുടെ ചിത്രത്തിലെ സന്യാസ സ്വഭാവം കലാകാരനിൽ സവോനരോളയുടെ സ്വാധീനം കാണിക്കുന്നു.
## അവലംബം


വർഗ്ഗം:ബോട്ടിസെല്ലി മഡോണാസ്
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
കെ. ചന്ദ്രശേഖര ശാസ്ത്രി

കേരളത്തിലെ ഒരു സോഷ്യലിസ്റ്റ് പ്രവർത്തകനും മുൻ നിയമസഭാംഗവുമായിരുന്നു **കെ. ചന്ദ്രശേഖര ശാസ്ത്രി**. കുന്നത്തൂർ നിയമസഭാമണ്ഡലത്തിൽ നിന്നും ആർ.എസ്.പി. സ്ഥാനാർഥിയായി വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്. കേരള നിയമസഭയിൽ അംഗമാകുന്നതിനു മുൻപ് 1954-56 കാലഘട്ടത്തിൽ ഇരവിപുരം മണ്ഡലത്തിൽ നിന്നും തിരുക്കൊച്ചി നിയമസഭയിൽ ഇദ്ദേഹം തിരഞ്ഞെടുക്കപ്പെട്ടിട്ടുണ്ട്.

## കുടുംബം
1919-ൽ കൊല്ലം ജില്ലയിലെ മുളവനയിലാണ് ജനനം; കണ്ണൻ പുല്ലൻ, ചാത്തൻ പുല്ലി എന്നിവരായിരുന്നു മാതപിതാക്കൾ. കറുമ്പി, തേവൻ, കുഞ്ഞൻ, നാണു എന്നിവരായിരുന്നു അദ്ദേഹത്തിന്റെ സഹോദരങ്ങൾ. ഇദ്ദേഹത്തിന് നാലാണ്മക്കളും രണ്ട് പെണ്മക്കളുമുണ്ടായിരുന്നു. തിരുവിതാംകൂർ സ്റ്റേറ്റ് കോൺഗ്രസിലൂടെ പൊതുപ്രവർത്തനത്തിലേക്ക് കടന്നു വന്ന ശാസ്ത്രി ഉത്തരവാദിത്ത പ്രക്ഷോഭത്തിൽ പങ്കെടുത്തതിന്റെ പേരിൽ ജയിൽ വാസവും അനുഷ്ഠിച്ചിട്ടുണ്ട്. 
## രാഷ്ട്രീയ ജീവിതം
തിരുവിതാംകൂർ സംസ്കൃത കോളേജിൽ പഠിക്കുന്ന കാലത്താണിദ്ദേഹം തിരുവിതാംകൂർ സ്റ്റേറ്റ് കോൺഗ്രസിൽ ചേരുന്നത്. *ശാസ്ത്രി ശിരോമണി* ബിരുദധാരിയായ ഇദ്ദേഹം നെടുമങ്ങാട് സ്കൂളിലെ അധ്യാപകനായിരിക്കുന്ന സമയത്ത് അയിത്തത്തിനെതിരെ പ്രതികരിച്ചതിന് ഇദ്ദേഹത്തെ സ്ഥലം മാറ്റിയിരുന്നു. പിന്നീട് അധ്യാപന പ്രവർത്തി രാജിവച്ച് അദ്ദേഹം സജീവ രാഷ്ട്രീയ പ്രവർത്തകനായി, 1950ലാണ് ഇദ്ദേഹം ആർ.എസ്.പി.യിൽ അംഗമാകുന്നത്. നിരവധി തൊഴിലാളി സംഘടനകളുടെ ഭാരവാഹിത്വം വഹിച്ചിരുന്ന ഇദ്ദേഹം കശുവണ്ടി തൊഴിലാളികളുടെ അവകാശങ്ങൾക്കും ക്ഷേമപ്രവർത്തനങ്ങൾക്കും അക്ഷീണം പ്രവർത്തിച്ചിരുന്നു. പി.കെ. ചാത്തൻ മാസ്റ്ററോടൊപ്പം ചേർന്ന് കെ.പി.എം.എസ്. രൂപീകരണാത്തിനും ഇദ്ദേഹം മുൻകൈയ്യെടുത്തു. കേരളപുലയ മഹാസഭാ സെക്രട്ടറി, പട്ടികജാതി പട്ടികവർഗ്ഗ വികസന കോർപ്പറേഷൻ ഡയറക്ടർ ബോർഡംഗം, പ്രൈവറ്റ് മെമ്പേഴ്സ് ബിൽസ് ആൻഡ് റെസലൂഷ്യൻ കമ്മിറ്റിയംഗം (1968-69) എന്നീ നിലകളിലും ഇദ്ദേഹം പ്രവർത്തിച്ചിരുന്നു. 1958-ൽ ചന്ദനത്തോപ്പിലെ കശുവണ്ടി തൊഴിലാളി സമരത്തിൽ പങ്കെടുത്തതിന്റെ ഭാഗമായി ഇദ്ദേഹം അറസ്റ്റ് ചെയ്യപ്പെട്ടു. മൂന്നാം കേരളനിയമസഭയിൽ കുന്നത്തൂരിൽ നിന്നും തിരഞ്ഞെടുക്കപ്പെട്ട ഇദ്ദേഹം നാലാം നിയമസഭയിൽ കുഴൽമന്ദത്തിൽ നിന്ന് മത്സരിച്ചെങ്കിലും പരാജയപ്പെട്ടു.
## തിരഞ്ഞെടുപ്പ് ചരിത്രം

## അവലംബം

വർഗ്ഗം:1919-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:1993-ൽ മരിച്ചവർ
വർഗ്ഗം:ഒക്ടോബർ 7-ന് മരിച്ചവർ
വർഗ്ഗം:കേരളത്തിലെ ആർ.എസ്.പി. പ്രവർത്തകർ
വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:മൂന്നാം കേരള നിയമസഭാംഗങ്ങൾ
വത്തിക്കാൻ മ്യൂസിയം

[ലഘുചിത്രം|The Vatican Museums, north of [St. Peter's Basilica]]16-ാം നൂറ്റാണ്ടിന്റെ തുടക്കത്തിൽ ജൂലിയസ് രണ്ടാമൻ മാർപ്പാപ്പ മ്യൂസിയങ്ങൾ സ്ഥാപിച്ചു.  മൈക്കലാഞ്ചലോ അലങ്കരിച്ച സീലിങ് സിസ്റ്റീൻ ചാപ്പലും റാഫേൽ അലങ്കരിച്ച സ്റ്റാൻസെ ഡി റാഫേലോയും വത്തിക്കാൻ മ്യൂസിയങ്ങളുടെ ഭാഗം തന്നെയാണ്. 2019-ൽ 6,82,931 ആളുകൾ ഈ വത്തിക്കാൻ മ്യൂസിയം സന്ദർശിച്ചു എന്നാണ് കണക്കുകൾ. ലോകത്തിൽ ഏറ്റവും കൂടുതൽ പേർ സന്ദർശിക്കുന്ന ആർട്ട്‌ മ്യൂസിയങ്ങളിൽ ഒന്നാണ് വത്തിക്കാൻ മ്യൂസിയം..
## ചരിത്രം
1506 ജനുവരി 14നു റോമിലെ സാന്താ മരിയ മാഗിയോറിലെ ബസിലിക്കയ്ക്കടുത്തുള്ള ഒരു മുന്തിരിത്തോട്ടത്തിൽ ട്രോജൻ പുരോഹിതനായ ലാവോകോനും അദ്ദേഹത്തിന്റെ രണ്ടു പുത്രന്മാരും ഭീമൻ പാമ്പുകൾ ആക്രമിക്കപ്പെടുന്നതായി ചിത്രീകരിക്കുന്ന ഒരു മാർബിൾ  ശില്പം  കണ്ടെത്തുകയുണ്ടായി. ജൂലിയസ് രണ്ടാമൻ മാർപ്പാപ്പ ഗിയൂലിയാനോ ഡ സംഗല്ലോയെയും, വത്തിക്കാനിൽ ജോലി ചെയ്തിരുന്ന മൈക്കലാഞ്ചലോയെയും  ഈ കണ്ടുപിടിത്തം പരിശോധിക്കാൻ അയച്ചു. ഇവരുടെ നിര്ദേശപ്രകാരം മാര് പാപ്പ ഉടന് തന്നെ മുന്തിരിത്തോപ്പുടമയില് നിന്നും ശില്പവാങ്ങി. കണ്ടുപിടിത്തത്തിന് കൃത്യം ഒരു മാസം കഴിഞ്ഞ്, വത്തിക്കാനിൽ ഈ ശില്പം പൊതുപ്രദർശനത്തിന് വെച്ചു.
പിന്നീട് വന്ന പല മാർപ്പാപ്പാമാരും മ്യൂസിയം കൂടുതൽ വിപുലപ്പെടുത്തി. വത്തിക്കാൻ രേഖകളും മറ്റും ഉൾപ്പെടുത്തി ലാറ്റെറൻ മ്യൂസിയം സ്ഥാപിച്ചു. 2006ൽ മ്യൂസിയത്തിന്റെ 500ആം വാർഷിക വേളയിൽ വത്തിക്കാൻ കുന്നിലെ നെക്രോപോളിസ് എന്നറിയപ്പെടുന്ന ഖനന കേന്ദ്രവും മ്യൂസിയത്തിന്റെ ഭാഗമാക്കി പെതുജനങ്ങൾക്കായി തുറന്നു കൊടുത്തു.
## അവലംബം

വർഗ്ഗം:ദേശീയ മ്യൂസിയങ്ങൾ
വർഗ്ഗം:വത്തിക്കാൻ
ഡിയോട്ടല്ലേവി മഡോണ

1504-ൽ റാഫേൽ വരച്ച എണ്ണച്ചായാചിത്രമാണ് **ഡിയോട്ടല്ലേവി മഡോണ.** ഇപ്പോൾ ഈ ചിത്രം ബെർലിനിലെ ബോഡെ മ്യൂസിയത്തിൽ പ്രദർശിപ്പിച്ചിരിക്കുന്നു. 1841-1842 ൽ റിമിനിയിലെ മാർക്വേസ് ഡിയോട്ടല്ലേവിയുടെ ശേഖരത്തിൽ നിന്നാണ് ഈ ചിത്രം മ്യൂസിയത്തിലെത്തിയത്.മുമ്പ് ഈ ചിത്രം റാഫേലിന്റെ അദ്ധ്യാപകൻ പെറുഗിനോയുടേതാണെന്ന് കരുതിയിരുന്നു. അഡോൾഫോ വെൻ‌ചുരി ഒഴികെ ഇപ്പോൾ മിക്കവാറും എല്ലാ കലാചരിത്രകാരന്മാരും ഇത് റാഫേലിന്റേതാണെന്ന് കരുതുന്നു. ഈ ചിത്രത്തിന്റെ ചില ഭാഗങ്ങൾ പെറുഗിനോയുടെ മഡോണ ഡെല്ല കൺസോളാസിയോണിന്റേതായതിനാൽ ഡിയോട്ടല്ലേവി മഡോണ വരച്ചത് റാഫേലിന്റെ അദ്ധ്യാപകൻ പെറുഗിനോയാണെന്ന് വെൻ‌ചുരി കരുതുന്നു.

ഫിസിയോഗ്നോമിയും രചനാരീതിയും ചിത്രം ഇപ്പോഴും പെറുഗിനോയുടേതാണെന്ന് കരുതുന്നു. ക്രൈസ്റ്റ് ചൈൽഡ്, ജോൺ ദി ബാപ്റ്റിസ്റ്റ് എന്നിവയുമായി താരതമ്യപ്പെടുത്തുമ്പോൾ മഡോണയുടെ കൂടുതൽ പുരാതന ചിത്രം റോബർട്ടോ ലോംഗി കുറിച്ചതാണ്. 1500–1502 കാലഘട്ടത്തിൽ വരച്ച ചിത്രം ഉപേക്ഷിക്കുകയും 1504–1505 കാലഘട്ടത്തിൽ ഫ്ലോറൻസിൽ പൂർത്തിയാക്കിയതാണെന്ന സിദ്ധാന്തത്തിലേക്കും അദ്ദേഹത്തെ നയിച്ചു.
## അവലംബം


വർഗ്ഗം:റാഫേൽ മഡോണാസ്
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
ആഡ മോഡി ഗലദേ

ത്യാഗരാജസ്വാമികൾ ചാരുകേശിരാഗത്തിൽ ചിട്ടപ്പെടുത്തിയ ഒരു കൃതിയാണ് **ആഡ മോഡി ഗലദേ രാമയ്യ**.

## വരികളും അർത്ഥവും

## അവലംബം

## പുറത്തേക്കുള്ള കണ്ണികൾ

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:ചാരുകേശി രാഗത്തിൽ ചിട്ടപ്പെടുത്തിയ കൃതികൾ
കമർലങ്കോ

ഒരു മാർപാപ്പ തന്റെ സ്ഥാനം രാജി വെച് ഒഴിയുമ്പോഴോ മരണപെടുമ്പോഴോ  മറ്റൊരു പുതിയ  മാർപാപ്പയെ തിരഞ്ഞെടുക്കുന്നതുവരെ കത്തോലിക്കാ സഭയുടെ അധികാരി കമർലങ്കോ ആണ്.നിലവിൽ കർദ്ദിനാൾ കെവിൻ ജോസഫ് ഫാരലിനെയാണ് ഫ്രാൻസിസ് മാർപാപ്പ കമർലങ്കോ പദവിയിൽ നിയമിച്ചിട്ടുള്ളത്.

## ചുമതലകൾ
ഒരു മാർപാപ്പയുടെ മരണം ആധികാരികമായി പ്രഖ്യാപിക്കുന്നത്  കമർലങ്കോയാണ്.കമർലങ്കോ വെള്ളികൊണ്ടുള്ള ചെറിയ ചുറ്റികകൊണ്ടു മരിച്ചെന്നു കരുതുന്ന മാർപാപ്പയുടെ നെറ്റിയിൽ മൂന്നു തവണ മുട്ടി ജ്ഞാനസ്നാനപ്പേരു വിളിക്കും. ഇതിനുത്തരം ലഭിച്ചില്ലെങ്കിൽ മരിച്ചു എന്നു പ്രഖ്യാപിക്കും.എന്നാൽ ജോൺ പോൾ രണ്ടാമൻ മാർപ്പാപ്പയുടെ മരണം സ്ഥിതികരിച്ചത് എങ്ങനെ ആയിരുന്നില്ല.പോപ്പ് മരിച്ചതിനുശേഷം മുക്കുവന്റെ മോതിരം എന്നറിയപ്പെടുന്ന മാർപാപ്പയുടെ മോതിരം കമർലങ്കോ നശിപ്പിച്ചു കളയുന്നു.ദുഃഖാചരണത്തിന്റെ ഭാഗമായി ഒൻപത് ദിവസം പോപ്പിന്റെ മാളികയും കമർലങ്കോ നേതൃത്വംത്തിൽ സീൽ ചെയുന്നു.ഇങ്ങനെ ഉള്ള സമയത്തെ sede vacante (സിഹാസനം ഒഴിഞ്ഞ കിടക്കുന്ന നേരം) എന്ന് അറിയപ്പെടുന്നു.sede vacante സമയം മുതൽ സഭയുടെ താത്കാലിക ചുമതല 
കമർലങ്കോ ഏറ്റെടുക്കുന്നു.അന്ന് മുതൽ പുതിയ മാർപാപ്പയെ തിരഞ്ഞിടുക്കുന്നത് വരെ കാമർലെങ്കോ വത്തിക്കാൻ സിറ്റിയുടെ ആക്റ്റിംഗ് പരമാധികാരിയാണ്.മരണപെട്ട മാർപാപ്പയുടെ മൃതസംസ്കാരശുശ്രൂഷയ്ക്കും പുതിയ മാർപാപ്പയെ തിരഞ്ഞെടുക്കുന്ന കോൺക്ലേവ് എന്നിവയ്ക്കും കാമർലെങ്കോ സഹായിക്കുന്നു.കോൺക്ലേവിനായി സിസ്റ്റിൻ ചാപ്പൽ ഡോർ സീൽ ചെയുന്നത് കാമർലെങ്കോ ആണ്.
## ജനപ്രിയ കലകളിൽ
ഡാൻ ബ്രൗണിന്റെ "എയ്ഞ്ചൽസ് ആൻഡ് ഡീമൺസ്" എന്ന നോവലും അതിന്റെ ചലച്ചിത്ര ആവിഷ്കാരത്തിലും കാമർലെങ്കോയെ കഥയുടെ തുടക്കം മുതൽ അവസാനം വരെയുള്ള ഒരു പ്രധാന കഥാപാത്രമായി ചിത്രീകരിക്കുന്നു.

വർഗ്ഗം:വത്തിക്കാൻ
വർഗ്ഗം:ക്രൈസ്തവസഭയിലെ പദവികൾ
സപ്തകക്ഷിമുന്നണി

1967-ൽ രൂപം കൊണ്ട കേരളത്തിലെ ഏഴ് രാഷ്ട്രീയ പാർട്ടികളുടെ സഖ്യം ആയിരുന്നു **സപ്തകക്ഷിമുന്നണി**. ഈ മുന്നണി 1967-ലെ കേരള നിയമസഭാ തിരഞ്ഞെടുപ്പിൽ വിജയിക്കുകയും രണ്ടാം ഇ.എം.എസ് മന്ത്രിസഭക്കു രൂപം കൊടുക്കുകയും ചെയ്തു. കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) (സിപിഐഎം) ആണ് ഈ മുന്നണിക്കു നേതൃത്വം നൽകിയത്.

സപ്തകക്ഷിമുന്നണി, തിരഞ്ഞെടുപ്പ് നടന്ന133 മണ്ഡലങ്ങളിൽ 117 മണ്ഡലങ്ങളിൽ വിജയിച്ചു (4 സ്വതന്ത്രർ ഉൾപ്പെടെ). 1967 മാർച്ച് 6 ന് ഇ.എം.എസ്. നമ്പൂതിരിപ്പാട് (സി.പി.എം.) രണ്ടാം തവണ മുഖ്യമന്ത്രിയായി സത്യപ്രതിജ്ഞ ചെയ്തു. എന്നാൽ ഭരണത്തിലേറി 30 മാസം പൂർത്തിയാകുന്നതിനുമുമ്പ് തന്നെ മുന്നണിയിൽ ആഭ്യന്തര ഭിന്നതകൾ ഉയർന്നുവന്നു. അധികാരമേറ്റ് 32 മാസത്തിനുശേഷം സർക്കാർ 1969 ഒക്ടോബർ 24 ന് രാജിവച്ചു.

## രണ്ടാം ഇഎംഎസ് മന്ത്രിസഭ

## അവലംബം

വർഗ്ഗം:ഇന്ത്യയിലെ രാഷ്ട്രീയ മുന്നണികൾ
വർഗ്ഗം:കേരളരാഷ്ട്രീയം
പി.എൻ. ചന്ദ്രസേനൻ

കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു **പി.എൻ. ചന്ദ്രസേനൻ** (ജീവിതകാലം: 28 ഓഗസ്റ്റ് 1926 - 24 ഒക്ടോബർ 1988). ആറന്മുള നിയമസഭാമണ്ഡലത്തിൽ നിന്നും മൂന്നും നാലും കേരളനിയമസഭകളിലേക്ക് ഇദ്ദേഹം തിരഞ്ഞെടുക്കപ്പെട്ടിട്ടുണ്ട്. മൂന്നാം കേരളനിയമസഭയിൽ എസ്.എസ്.പി. പ്രതിനിധിയായും നാലാം നിയമസഭയിൽ ഇടത് സ്വതന്ത്രനായുമാണ് ഇദ്ദേഹം വിജയിച്ചത്. 1926 ഓഗസ്റ്റ് 28ന് ജനിച്ചു, കെ.ആർ. ഗോമതിയാണ് ഭാര്യ രണ്ട് മകനും, ഒരു മകളുമുണ്ട്.

## രാഷ്ട്രീയ ജീവിതം
വിദ്യാർത്ഥിരാഷ്ട്രീയത്തിൽക്കൂടി പൊതുപ്രവർത്തനത്തിൽ സജീവമായ ഇദ്ദേഹം ആദ്യം സംയുകത സോഷ്യലിസ്റ്റ് പാർട്ടിയുടേയും പിന്നീട് ഇന്ത്യൻ സോഷ്യലിസ്റ്റ് പാർട്ടിയുടേയും പ്രവർത്തകനായി. ആറന്മുള നിയോജകമണ്ഡലത്തിൽ നിന്നും മൂന്നും നാലും നിയമസഭകളിലേക്ക് ഇദ്ദേഹം തിരഞ്ഞെടുക്കപ്പെട്ടിട്ടുണ്ട്. എന്നാൽ അഞ്ചാം നിയമസഭയിലേക്ക് നടന്ന തിരഞ്ഞെടുപ്പിൽ ഇദ്ദേഹം ആറന്മുളയിൽ നിന്ന് പരാജയപ്പെട്ടു. മെഴുവേലി ഗ്രാമപഞ്ചായത്ത് പ്രസിഡന്റ്, മെഴുവേലി പത്മനോദയം സ്കൂളിന്റെ പ്രധാനാധ്യാപകൻ, ആലപ്പുഴ സ്റ്റുഡന്റ് യൂണിയൻ കോൺഗ്രസ് പ്രസിഡന്റ്, എസ്.ഡി. കോളേജ് യൂണിയൻ സെക്രട്ടറി, തിരുവനന്തപുരം ട്രെയിനിംഗ് കോളേജ് ടീച്ചേഴ്സ് അസോസിയേഷൻ സെക്രട്ടറി, ഓൾ കേരള ബേസിക് ട്രെയിനിംഗ് ഗ്രാഡ്യുവേറ്റ് ടീച്ചേഴ്സ് അസോസിയേഷൻ സെക്രട്ടറി എന്നീ പദവികളും ഇദ്ദേഹം വഹിച്ചിരുന്നു. 1967-68 വരെ എസ്.എസ്.പി.യുടെ ട്രഷറർ, നിയമസഭാ പബ്ലിക് അക്കൗണ്ട്സ് കമ്മിറ്റിയംഗം, ലൈബ്രറി അഡ്‌വൈസറി കമ്മിറ്റി ചെയർമാൻ, എന്നീ നിലകളിലും പ്രവർത്തിച്ചിരുന്നു. ഇന്ത്യൻ സ്വാതന്ത്ര്യ സമരത്തിലും പങ്കെടുത്തിരുന്ന പി.എൻ. ചന്ദ്രസേനൻ 1988 ഒക്ടോബർ 24ന് അന്തരിച്ചു.

## തിരഞ്ഞെടുപ്പ് ചരിത്രം

## അവലംബം

വർഗ്ഗം:1926-ൽ ജനിച്ചവർ
വർഗ്ഗം:ഓഗസ്റ്റ് 28-ന് ജനിച്ചവർ
വർഗ്ഗം:1988-ൽ മരിച്ചവർ
വർഗ്ഗം:ഒക്ടോബർ 24-ന് മരിച്ചവർ
വർഗ്ഗം:കേരളത്തിലെ സംയുക്ത സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:നാലാം കേരള നിയമസഭാംഗങ്ങൾ
സാവോ ടോം അന്താരാഷ്ട്ര വിമാനത്താവളം

സാവോ ടോം നഗരത്തിൽ നിന്നും  മാറി സാവോ ടോംദ്വീപിൽ സ്ഥിതി ചെയ്യുന്ന ഒരു ചെറിയ അന്താരാഷ്ട്ര വിമാനത്താവളമാണ് സാവോ ടോം അന്താരാഷ്ട്ര വിമാനത്താവളം ()  . സാവോ ടോം രാജ്യത്തിലെ പ്രധാന വിമാനത്താവളമാണിത്.
## വിമാനക്കമ്പനികളും ലക്ഷ്യസ്ഥാനങ്ങളും

## അവലംബം

## പുറം കണ്ണികൾ

* 
* 

വർഗ്ഗം:സാവോ ടോം ആൻഡ് പ്രിൻസിപ്പെയിലെ വിമാനത്താവളങ്ങൾ
കരകുളം ചന്ദ്രൻ

ഒരു മലയാളം നാടക, ടെലിവിഷൻ സീരിയൽ, സിനിമാ നടനും നാടക സംവിധായകനുമാണ് **കരകുളം ചന്ദ്രൻ**. 118 നാടകങ്ങൾ സംവിധാനം ചെയ്യുകയും, അൻപതോളം നാടകങ്ങളിൽ അഭിനയിക്കുകയും ചെയ്തിട്ടുണ്ട്. കൂടാതെ 88 ടെലിവിഷൻ സീരിയലുകളിലും, അഞ്ചു സിനിമകളിലും അഭിനയിച്ചിട്ടുണ്ട്. മികച്ച നാടക സംവിധായകനുള്ള സംസ്ഥാന നാടക അവാർഡ് (1997, 1998, 1999, 2000 വർഷങ്ങളിൽ), മികച്ച നാടക സംവിധായകനുള്ള കേരള സംഗീതനാടക അക്കാദമി പുരസ്കാരം (2008), മികച്ച സീരിയൽ നടനുള്ള സംസ്ഥാന സർക്കാരിന്റെ സ്പെഷ്യൽ ജൂറി പുരസ്കാരം (2015), സമഗ്ര സംഭാവനയ്ക്കുള്ള രാമു കാര്യാട്ട് അവാർഡ് (2008) എന്നിവയുൾപ്പടെ എൺപതിൽ അധികം സംസ്ഥാനതല പുരസ്കാരങ്ങൾ ലഭിച്ചിട്ടുണ്ട്.

## ജീവിത രേഖ
തിരുവനന്തപുരം ജില്ലയിലെ നെടുമങ്ങാടിനടുത്തുള്ള കരകുളത്ത് നെല്ലിവിള വീട്ടിൽ നാരായണപിള്ളയുടേയും വിശാലാക്ഷി അമ്മയുടേയും മകനായി 1950 ഏപ്രിൽ 19 ന് ജനനം.

നാലാം വയസിൽ നാട്ടിൻപുറത്തെ വായനശാലയിലെ നാടകത്തിൽ ബാലനടനായി അഭിനയ ജീവിതത്തിന് തുടക്കം കുറിച്ചു. പ്രഫ. ജി.ശങ്കരപിള്ളയുടെ നാടകകളരിയിൽ വിദ്യാർഥിയായി പ്രവേശിച്ച ശേഷം 1968 ൽ നാടകരംഗത്തു സജീവമായി. വയലാ വാസുദേവൻ പിള്ളയുടെ തീർഥാടനമാണ് ആദ്യ പ്രഫഷനൽ നാടകം.

ഒരു പതിറ്റാണ്ടിലേറെക്കാലം തോപ്പിൽ ഭാസിയുടെ ശിക്ഷണത്തിൽ നാടകരംഗത്ത് പ്രാഗത്ഭ്യം നേടി. 1970 മുതൽ 1981 വരെ കെ.പി.എ.സിയിൽ പ്രവർത്തിച്ച അദ്ദേഹം, 1985 ൽ കൊല്ലത്തുനിന്ന് അജന്ത എന്ന നാടക പ്രസ്ഥാനത്തിനു രൂപം നൽകി. 118 നാടകങ്ങൾ സംവിധാനം ചെയ്യുകയും, അൻപതോളം നാടകങ്ങളിൽ അഭിനയിക്കുകയും ചെയ്തിട്ടുണ്ട്. കൂടാതെ 88 ടെലിവിഷൻ സീരിയലുകളിലും, *[[ശ്രീ നാരായണഗുരു (ചലച്ചിത്രം)|ശ്രീ നാരായണ ഗുരു]]* ഉൾപ്പടെ അഞ്ചു സിനിമകളിലും അഭിനയിച്ചിട്ടുണ്ട്. അജന്തയുടെ ആകാശവിളക്കാണ് അഭിനയിച്ച അവസാനത്തെ നാടകം.

2018 ഡിസംബർ 7 ആം തിയതി ഹൃദയ സംബന്ധമായ അസുഖത്തെത്തുടർന്ന് മരണപ്പെട്ടു.
## പുരസ്കാരങ്ങൾ
* കേരള സംസ്ഥാന നാടക പുരസ്കാരം - 1997, 1998, 1999, 2000 വർഷങ്ങളിൽ
* മികച്ച നാടക സംവിധായകനുള്ള കേരള സംഗീത നാടക അക്കാദമി അവാർഡ് (2008)
* മികച്ച സീരിയൽ നടനുള്ള സംസ്ഥാന സർക്കാരിന്റെ സ്പെഷ്യൽ ജൂറി പുരസ്കാരം (2015)
* സമഗ്ര സംഭാവനയ്ക്കുള്ള രാമു കാര്യാട്ട് അവാർഡ് (2008)
* എൺപതിൽ അധികം സംസ്ഥാന തല പുരസ്കാരങ്ങൾ ലഭിച്ചിട്ടുണ്ട്. പ്രാദേശിക പുരസ്കാരങ്ങൾ അടക്കം എണ്ണൂറിൽ അധികം പുരസ്കാരങ്ങൾ ലഭിച്ചിട്ടുണ്ട്.
## അവലംബം

വർഗ്ഗം:മലയാളനാടകനടന്മാർ
വർഗ്ഗം:മലയാളനാടക സംവിധായകർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാള ടെലിവിഷൻ നടന്മാർ
രാഹുൽ വെള്ളാൾ

ബെങ്കളൂരുകാരനായ ഒരു യുവ കർണ്ണാടക സംഗീതജ്ഞനാണ് **രാഹുൽ വെള്ളാൾ** (**Rahul Vellal**). കർണ്ണാടക സംഗീത വായ്പ്പാട്ടുകാരൻ, സംഗീതജ്ഞൻ, പിന്നണിഗായകൻ, നടൻ എന്നീ നിലയിലെല്ലാം രാഹുൽ അറിയപ്പെടുന്നു. ഇന്ത്യയിലും വിദേശത്തും നിരവധിയിടങ്ങളിൽ രാഹുൽ കച്ചേരി നടത്തിയിട്ടുണ്ട്. ധാരാളം പുരസ്കാരങ്ങളും മൽസരവിജയങ്ങളും രാഹുൽ സ്വന്തമാക്കിയിട്ടുണ്ട്.

Rahul is also recipient of CCRT National Level Scholarship for Carnatic Music Vocal, from Central Government of India, has also sung in seven music videos, Paluke Bangaramayena, Vaishnav Janato, Pibare Rama Rasam, Brahmamokate, Shivashtakam, Mahalakshmi Ashtakam and Ram Govind Hare for renowned Carnatic music vocalist and music director, Kuldeep M Pai  from Chennai, which have been released worldwide on YouTube.

## പുരസ്കാരങ്ങൾ

## അവലംബം

വർഗ്ഗം:കർണ്ണാടകസംഗീതജ്ഞർ
വർഗ്ഗം:2007-ൽ ജനിച്ചവർ
വർഗ്ഗം:തമിഴ് ഗായകർ
ഷിഗെല്ല

ഇ.കോളിയുമായി ജനിതകമായി അടുത്ത ബന്ധമുള്ള ബാക്ടീരിയയുടെ ഒരു ജനുസ്സാണ് **ഷിഗെല്ല**.  ഇതൊരു ഗ്രാം-നെഗറ്റീവ് ബാക്റ്റീരിയയാണ്. 1897-ൽ ജാപ്പനീസ് മൈക്രോബയോളജിസ്റ്റ് ആയ 'കിയോഷി ഷിഗ' ആണ് ഈ രോഗാണുവിനെ തിരിച്ചറിഞ്ഞത്. അക്കാലത്ത് ജപ്പാനിൽ പൊട്ടിപ്പുറപ്പെട്ട ചുവന്ന വയറിളക്കം എന്ന അസുഖത്തെ ചുറ്റിപ്പറ്റിയുള്ള പഠനങ്ങളിൽ നിന്നാണ് അദ്ദേഹത്തിന് ഈ രോഗാണുവിനെ തിരിച്ചറിയാനായത്. അന്ന് അദ്ദേഹം ഇതിന് നൽകിയത് 'ബാസില്ലസ് ഡിസെൻറ്രിയേ' എന്ന നാമം ആയിരുന്നെങ്കിലും പിന്നീട് 1930 അത് 'ഷിഗല്ല' എന്ന് പുനർനാമകരണം ചെയ്യപ്പെട്ടു.

## ഷിഗെല്ലോസിസ് ലക്ഷണങ്ങൾ
വയറിളക്കം, പനി, വയറുവേദന, ഛർദി, ക്ഷീണം, രക്തംകലർന്ന മലം.രോഗാണു പ്രധാനമായും കുടലിനെയാണ് ബാധിക്കുന്നത്. ഇതിനാൽ മലത്തോടൊപ്പം രക്തവും കാണപ്പെടുന്നു. എല്ലാ ഷി​ഗെല്ല രോഗികൾക്കും രോഗലക്ഷങ്ങൾ കാണണമെന്നില്ല. ഷിഗെല്ല ബാക്ടീരിയ ശരീരത്തിൽ പ്രവേശിച്ച് മൂന്നു ദിവസത്തിന് ശേഷമാകും രോഗലക്ഷണങ്ങൾ കണ്ടുതുടങ്ങുക. രണ്ടുദിവസം മുതൽ ഏഴു ദിവസം വരെ മാത്രമേ രോഗമുണ്ടാകുകയുള്ളു. 

പ്രധാനമായും മലിനജലത്തിലൂടെയും കേടായ ഭക്ഷണത്തിലൂടെയുമാണ് രോഗം പകരുന്നത്. രോഗലക്ഷണങ്ങൾ ഗുരുതരാവസ്ഥയിലെത്തിയാൽ അഞ്ചുവയസ്സിനുതാഴെയുള്ള കുട്ടികളിൽ മരണസാധ്യത കൂടുതലാണ്. ശ്രദ്ധിച്ചില്ലെങ്കിൽ രോഗവ്യാപനം വളരെ പെട്ടെന്ന് നടക്കും.
തുടർച്ചയായ വയറിളക്കം മൂലമുണ്ടാകുന്ന നിർജ്ജലീകരണം “ഷോക്ക്” എന്ന അവസ്ഥയിലേക്കും, മരണത്തിലേക്കും വരെ നയിച്ചേക്കാം. ഇതോടൊപ്പം ചെറിയ കുട്ടികളിൽ ജന്നി വരാനുള്ള സാധ്യതയും അധികമാണ്. തുടർച്ചയായ വയറിളക്കം റെക്ടൽ പ്രൊലാപ്സിലേക്ക് (വൻകുടലിൻറെ ഉള്ളിലെ ശ്ലേഷ്മസ്തരം മലദ്വാരത്തിലൂടെ പുറത്തേക്ക് തള്ളി ഇറങ്ങുന്ന അവസ്ഥ) നയിച്ചേക്കാം. കൃത്യമായ ചികിത്സ ലഭിക്കാത്ത പക്ഷം അപൂർവം ചില ആളുകളിൽ ഈ രോഗം ഹീമോലിറ്റിക് യൂറീമിക് സിൻഡ്രോം എന്ന അവസ്ഥയിലേക്ക് നയിക്കുന്നത് വഴി വൃക്കകളുടെ പ്രവർത്തനത്തെ ബാധിക്കാം. മറ്റുചിലരിൽ വൻകുടലിൻറെ ചലനശേഷി നഷ്ടപ്പെട്ട് അതിനുള്ളിൽ രോഗാണു പെറ്റു പെരുകി പഴുപ്പ് വയറിനു ഉള്ളിലേക്ക് ബാധിച്ച് പെരിടോണിറ്റിസ് എന്ന അവസ്ഥയിലേക്കു നയിക്കാം. 

രോഗികളുടെ വിസർജ്യവുമായി നേരിട്ടോ പരോക്ഷമായോ സമ്പർക്കമുണ്ടായാൽ രോഗം എളുപ്പത്തിൽ വ്യാപിക്കും. രണ്ടുമുതൽ ഏഴുദിവസംവരെ രോഗലക്ഷണങ്ങൾ കാണപ്പെടും. ചിലകേസുകളിൽ ലക്ഷണങ്ങൾ നീണ്ടുനിൽക്കാം. ചിലരിൽ ലക്ഷണങ്ങൾ പ്രകടമാകാതിരിക്കുകയും ചെയ്യും. 

## അവലംബം

## പുറത്തേക്കുള്ള കണ്ണികൾ

* ഷിഗില്ല ചെയ്തത് കശേരുകികളുടെ ബന്ധപ്പെട്ട വിവരങ്ങളും പത്രിച്, ഒരു ഇൻഫോർമാറ്റിക്സ് റിസോഴ്സ് സെന്റർ ഫണ്ട് നിഐദ്
* വാക്സിൻ റിസോഴ്സ് ലൈബ്രറി: ഷിഗെലോസിസ് ആൻഡ് എന്ററോടോക്സിജെനിക് എസ്ഷെറിച്ച ''കോളി'' (ETEC)
* രോഗ നിയന്ത്രണത്തിനും പ്രതിരോധത്തിനുമുള്ള യുഎസ് കേന്ദ്രങ്ങൾ. ''ഷിഗെല്ല'' - ഷിഗെലോസിസ്
വർഗ്ഗം:ഗ്രാം നെഗറ്റീവ് ബാക്ടീരിയകൾ
ജോനാഥൻ പ്രൈസ്

വെൽഷ് നടനും ഗായകനുമാണ് **ജോനാഥൻ പ്രൈസ്** (ജനനം **ജോൺ പ്രൈസ്** ; 1 ജൂൺ 1947).

റോയൽ അക്കാദമി ഓഫ് ഡ്രമാറ്റിക് ആർട്ടിൽ പഠിച്ച ശേഷം പ്രൈസ് 1970 കളുടെ തുടക്കത്തിൽ ഒരു സ്റ്റേജ് നടനായി career ദ്യോഗിക ജീവിതം ആരംഭിച്ചു. റോയൽ കോർട്ട് തിയേറ്ററിന്റെ *[[ഹാംലെറ്റ്|ഹാംലെറ്റിന്റെ]]* ടൈറ്റിൽ റോളിൽ അവാർഡ് നേടിയ പ്രകടനം ഉൾപ്പെടെ നാടകവേദിയിലെ അദ്ദേഹത്തിന്റെ പ്രവർത്തനങ്ങൾ ചലച്ചിത്രത്തിലും ടെലിവിഷനിലും നിരവധി പിന്തുണാ വേഷങ്ങളിലേക്ക് നയിച്ചു. ടെറി ഗില്ലിയാമിന്റെ 1985-ൽ പുറത്തിറങ്ങിയ *ബ്രസീൽ എന്ന* ചിത്രത്തിലായിരുന്നു അദ്ദേഹത്തിന്റെ വഴിത്തിരിവ്.  റ്റു പോപ്സ്  റ്റുമാറോ നെവർ ഡൈസ്, എവിറ്റ *[[പൈറേറ്റ്സ് ഓഫ് ദ കരീബിയൻ (ചലച്ചിത്ര പരമ്പര)|പൈറേറ്റ്സ് ഓഫ് ദ കരീബിയൻ]] , ജിഐ  ജോ*  എന്നിവയാണ് പ്രധാന ചിത്രങ്ങൾ. 2015 ൽ എച്ച്ബി‌ഒ സീരീസ് ഗെയിം ഓഫ് ത്രോൺസിലെ അതിഥി നടനായിരുന്നു.  

## സ്വകാര്യ ജീവിതം
1972-ൽ എവരിമാൻ തിയേറ്ററിൽ ജോലി ചെയ്യുന്നതിനിടയിൽ പ്രൈസ് നടി കേറ്റ് ഫാഹിയെ കണ്ടുമുട്ടി. പതിറ്റാണ്ടുകളായി നീണ്ട ബന്ധത്തിന് ശേഷം അവർ 2015 ൽ വിവാഹിതരായി. ലണ്ടനിൽ താമസിക്കുന്ന അവർക്ക് മൂന്ന് മക്കളുണ്ട്: പാട്രിക് (ജനനം 1983), ഗബ്രിയേൽ (ജനനം 1986), രണ്ട് മക്കളും ഫോബി (ജനനം 1990). 

2009-ലെ ജന്മദിന ബഹുമതിയായി പ്രൈസിനെ കമാൻഡർ ഓഫ് ദി ഓർഡർ ഓഫ് ബ്രിട്ടീഷ് എമ്പയർ (സിബിഇ) ആയി നിയമിച്ചു. 

## അവലംബം

## പുറത്തേക്കുള്ള കണ്ണികൾ

* Jonathan Pryce  
*   
*   
* ജോനാഥൻ പ്രൈസ് - അമേരിക്കൻ തിയറ്റർ വിംഗ് *.ഓർഗിലെ ഡ st ൺസ്റ്റേജ് സെന്റർ* അഭിമുഖം, മാർച്ച് 2006
* 1990 മെയ് 25 ന് ബിബിസി റേഡിയോ 4 *ഡെസേർട്ട് ഐലന്റ് ഡിസ്കുകളിൽ* ജോനാഥൻ പ്രൈസ് അഭിമുഖം
വർഗ്ഗം:ജീവിച്ചിരിക്കുന്നവർ
വർഗ്ഗം:1947-ൽ ജനിച്ചവർ
ഫീനികോപ്റ്റെറിഫോംസ്

നിലവിലെ അരയന്നങ്ങളും അവയുടെ വംശനാശം സംഭവിച്ച ബന്ധുക്കളും ഉൾപ്പെടുന്ന പക്ഷികളുടെ ഓർഡറാണ് ഫീനിക്കോപ്റ്റെറിഫോംസ്. 1888-ൽ ജർമ്മൻ ശരീരശാസ്ത്രജ്ഞനായ മാക്സ് കാൾ ആന്റൺ ഫോർബ്രിംഗർ ഫീനികോപ്റ്റെറിഫോംസ് എന്ന ക്രമം വിവരിച്ചിരുന്നു. അതിനും മുന്നെ തന്നെ 1867-ൽ ബ്രിട്ടീഷ് ജീവശാസ്ത്രജ്ഞൻ തോമസ് ഹെൻറി ഹക്സ്ലി പേരു നിർദ്ദേശിച്ചിരുന്നു.
അനുപ്രിയ പട്ടേൽ

ഉത്തർപ്രദേശ് ആസ്ഥാനമായി പ്രവർത്തിക്കുന്ന ഒരു ഇന്ത്യൻ രാഷ്ട്രീയക്കാരിയാണ് **അനുപ്രിയ സിംഗ് പട്ടേൽ** (ജനനം 28 ഏപ്രിൽ 1981)  . 2014 മുതൽ ലോക്‌സഭയിൽ മിർസാപൂരിനെ പ്രതിനിധീകരിക്കുന്നു. 2016 മുതൽ 2019 വരെ ഇന്ത്യൻ സർക്കാരിന്റെ ആരോഗ്യ കുടുംബക്ഷേമ മന്ത്രാലയത്തിൽ ഉപമന്ത്രിയായിരുന്നു . 

ഇന്ത്യൻ പാർലമെന്റിന്റെ താഴത്തെ സഭയായ ലോക്സഭയിലേക്ക് മിർസാപൂർ നിയോജകമണ്ഡലത്തിൽ നിന്നും 2014 ലെപൊതുതെരഞ്ഞെടുപ്പിലും തുടർന്ന്   2019 ലും  അവർ തിരഞ്ഞെടുക്കപ്പെട്ടു.  2012 ലെ ഉത്തർപ്രദേശ് നിയമസഭാ തെരഞ്ഞെടുപ്പിൽ പീസ് പാർട്ടി ഓഫ് ഇന്ത്യയുമായും ബുന്ദൽഖണ്ഡ് കോൺഗ്രസുമായും സഖ്യത്തിൽ പ്രചാരണത്തിനിറങ്ങിയ വാരണാസിയിലെ ഉത്തർപ്രദേശ് നിയമസഭയിലെ രോഹാനിയ നിയോജകമണ്ഡലത്തിലെ നിയമസഭാംഗമായി മുമ്പ് തിരഞ്ഞെടുക്കപ്പെട്ടിട്ടുണ്ട് .  

## ജീവിതം
ഉത്തർപ്രദേശ് ആസ്ഥാനമായി പ്രവർത്തിക്കുന്ന അപ്നാദൾ രാഷ്ട്രീയ പാർട്ടി സ്ഥാപിച്ച സോൺ ലാൽ പട്ടേലിന്റെ മകളാണ് അനുപ്രിയ പട്ടേൽ. ലേഡി ശ്രീ റാം കോളേജ് ഫോർ വിമൻ, ഛത്രപതി ഷാഹു ജി മഹാരാജ് യൂണിവേഴ്സിറ്റി,  (മുമ്പ് കാൺപൂർ സർവകലാശാല) എന്നിവിടങ്ങളിലായിരുന്നു വിദ്യാഭ്യാസം . സൈക്കോളജിയിൽ ബിരുദാനന്തര ബിരുദവും ബിസിനസ് അഡ്മിനിസ്ട്രേഷനിൽ മാസ്റ്റേഴ്സ് (എം‌ബി‌എ), എന്നിവ നേടി  കൂടാതെ അമിറ്റിയിൽ പഠിപ്പിക്കുകയും ചെയ്തു. ഉത്തർപ്രദേശ് നിയമസഭാംഗമായ ആശിഷ്സിങ് പട്ടേൽ ആണ് ഭർത്താവ്. ഒരു മകനും മകളുമുണ്ട്

## കരിയർ
2009 ഒക്ടോബറിൽ പിതാവിന്റെ മരണം മുതൽ പട്ടേൽ അപ്നദളിന്റെ പ്രസിഡന്റായിരുന്നു.  2012 ൽ വാരണാസിയിലെ രോഹാനിയ നിയോജകമണ്ഡലത്തിലേക്ക് ഉത്തർപ്രദേശ് നിയമസഭാ തെരഞ്ഞെടുപ്പ് അംഗമായി തിരഞ്ഞെടുക്കപ്പെട്ടു . 

2014 ലെ പൊതുതെരഞ്ഞെടുപ്പിൽ നരേന്ദ്ര മോദിയുടെ നേതൃത്വത്തിലുള്ള ഭാരതീയ ജനതാ പാർട്ടിയുമായി സഖ്യത്തിലാണ് പട്ടേലിന്റെ പാർട്ടി പ്രചാരണം നടത്തിയത്. മിർസാപൂർ നിയോജകമണ്ഡലത്തിൽ നിന്ന് പാർലമെന്റ് അംഗമായി തിരഞ്ഞെടുക്കപ്പെട്ടു. തെരഞ്ഞെടുപ്പിനുശേഷം ഇരു പാർട്ടികളും ലയിക്കുമെന്ന് അഭ്യൂഹങ്ങൾ പരന്നിരുന്നുവെങ്കിലും പട്ടേൽ അത് നിരസിച്ചു. 

## പരാമർശങ്ങൾ

## ബാഹ്യ ലിങ്കുകൾ

* ലോക്സഭാ ജീവചരിത്രം

വർഗ്ഗം:നരേന്ദ്ര മോദി മന്ത്രിസഭ
വർഗ്ഗം:ഉത്തർപ്രദേശ് രാഷ്ട്രീയത്തിലെ സ്ത്രീകൾ
വർഗ്ഗം:ഉത്തർപ്രദേശിൽ നിന്നും ലോക്‌സഭയിൽ അംഗമായവർ
വർഗ്ഗം:ജീവിച്ചിരിക്കുന്നവർ
വർഗ്ഗം:1981-ൽ ജനിച്ചവർ
വർഗ്ഗം:ഏപ്രിൽ 28-ന് ജനിച്ചവർ
വർഗ്ഗം:പതിനെട്ടാം ലോക്‌സഭയിലെ അംഗങ്ങൾ
ജോൺ എഫ്. കെന്നഡി അന്താരാഷ്ട്ര വിമാനത്താവളം

ന്യൂ യോർക്ക് സംസ്ഥാനത്തെ ക്വീൻസ് നഗരത്തിൽ ഉള്ള ഒരന്താരാഷ്ട്ര വിമാനത്താവളമാണ് **ജോൺ എഫ്. കെന്നഡി അന്താരാഷ്ട്ര വിമാനത്താവളം** . 1948-ൽ **ന്യൂ യോർക്ക് അന്താരാഷ്ട്ര വിമാനത്താവളം** എന്ന നാമധേയത്തിലാണ് പ്രവർത്തനം ആരംഭിച്ചത്. 1963-ൽ അന്നത്തെ മുപ്പത്തിഅഞ്ചാം അമേരിക്കൻ പ്രസിഡണ്ട് ആയിരുന്ന ജോൺ എഫ്. കെന്നഡിയുടെ വധത്തിന് ശേഷം അദ്ദേഹത്തിനോടുള്ള ആദരസൂചകമായി പേര് മാറ്റി ജോൺ എഫ്. കെന്നഡി അന്താരാഷ്ട്ര വിമാനത്താവളം എന്ന് പുനർനാമകരണം ചെയ്തു.

## വിമാനക്കമ്പനികളും ലക്ഷ്യസ്ഥാനങ്ങളും
### യാത്രസേവനങ്ങൾ

## അവലംബം

## വായനക്കായി
* Bloom, Nicholas Dagen. *The Metropolitan Airport: JFK International and Modern New York* (University of Pennsylvania Press, 2015). x, 233 pp.

## പുറം കണ്ണികൾ

* John F. Kennedy International Airport (official site)
* John F. Kennedy International Airport Guide  (official site)
* Terminal4 JFK International Airport (official site)
* 
* 
* 
* 1959 Port Authority map of Idlewild
* New York JFK airport data (at Airportsdata.net)

വർഗ്ഗം:അമേരിക്കൻ ഐക്യനാടുകളിലെ വിമാനത്താവളങ്ങൾ
ഹോളി ഫാമിലി അണ്ടർ ആൻ ഓക്ക് ട്രീ

റാഫേലിന്റെ രചനാരീതി അല്ലെങ്കിൽ അണ്ടർ ഡ്രോയിംഗ് ഉപയോഗിച്ച് ജിയൂലിയോ റൊമാനോ വരച്ച പാനൽ എണ്ണച്ചായാചിത്രമാണ് **ഹോളി ഫാമിലി അണ്ടർ ആൻ ഓക്ക് ട്രീ** അല്ലെങ്കിൽ **മഡോണ ഓഫ് ദി ഓക്ക് ട്രീ.** ഈ ചിത്രം ഇപ്പോൾ മാഡ്രിഡിലെ പ്രാഡോയിലാണ് പ്രദർശിപ്പിച്ചിരിക്കുന്നത്. അക്കാലത്ത് റോമാനോ നിർമ്മിച്ച ലാ പെർല (പ്രാഡോ) പോലുള്ള മറ്റ് ചിത്രങ്ങളുമായുള്ള സ്റ്റൈലിസ്റ്റിക് സാമ്യത ഈ ചിത്രം 1518-ൽ വരച്ചതാണെന്ന് കരുതപ്പെടുന്നു. പശ്ചാത്തലത്തിൽ ടൈബർ നദിയെ അനുസ്മരിപ്പിക്കുന്ന ഒരു താഴ്വരയാണ്. ഇടത് വശത്ത് ഒരു കുന്നിൻമുകളിൽ ജീർണ്ണിച്ച ബസിലിക്ക ഓഫ് മാക്സെൻഷ്യസ് അല്ലെങ്കിൽ ബാത്ത്സ് ഓഫ് കാരക്കല്ല കാണാം.

അവശേഷിക്കുന്ന ധാരാളം പകർപ്പുകൾ ഇതിന്റെ ജനപ്രീതി പ്രകടമാക്കുന്നു. ഉദാഹരണത്തിന് പെസാരോ, ബൊലോഗ്ന, ഹെർമിറ്റേജ് മ്യൂസിയം, ഹാംപ്ടൺ കോർട്ട് പാലസിലെ റോയൽ കളക്ഷൻ, ഹേഗ്.ഫ്ലോറൻസിലെ ഗാലേരിയ പാലറ്റിനയിലെ മറ്റൊരു പകർപ്പിൽ വലത് മുൻഭാഗത്തെ നിരയിൽ ഒരു പല്ലിയെ ചേർത്തതിന് ശേഷം മഡോണ ഓഫ് ദി ലിസാർഡ് (മഡോണ ഡെല്ല ലൂസെർട്ടോള) എന്നറിയപ്പെടുന്നു.
## അവലംബം


വർഗ്ഗം:റാഫേൽ മഡോണാസ്
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
ആബട്‌സ്‌ഫോർഡ്

**ആബട്‌സ്‌ഫോർഡ്** കാനഡ-അമേരിക്കൻ ഐക്യനാടുകളുടെ അതിർത്തി, ഗ്രേറ്റർ വാൻ‌കൂവർ, ഫ്രാസർ നദി എന്നിവയോട് ചേർന്നുള്ള ബ്രിട്ടീഷ് കൊളംബിയയിൽ സ്ഥിതിചെയ്യുന്ന ഒരു നഗരമാണ്. 141,397 ജനസംഖ്യയുള്ള ഈ നഗരം മെട്രോ വാൻ‌കൂവറിന് പുറത്തുള്ള പ്രവിശ്യയിലെ ഏറ്റവും വലിയ മുനിസിപ്പാലിറ്റിയാണ്. ഗ്രേറ്റർ ടൊറന്റോ ഏരിയയ്ക്കും ഗ്രേറ്റർ വാൻ‌കൂവർ CMAയ്ക്കും ശേഷം കാനഡയിലെ സെൻസസ് മെട്രോപൊളിറ്റൻ പ്രദേശങ്ങളിൽ കാണപ്പെടുന്ന ന്യൂനപക്ഷങ്ങളുടെ മൂന്നാമത്തെ ഉയർന്ന അനുപാതമുള്ളിടമാണ് ആബട്‌സ്‌ഫോർഡ്-മിഷൻ. ട്രേഡെക്സ്, ഫ്രേസർ വാലി സർവകലാശാല, ആബോട്‌സ്‌ഫോർഡ് അന്താരാഷ്ട്ര വിമാനത്താവളം എന്നിവ ഇവിടെയാണ് സ്ഥിതിചെയ്യുന്നത്.

## അവലംബം

വർഗ്ഗം:കാനഡയിലെ നഗരങ്ങൾ
ഫാത്തി ഷഖാഖി

പലസ്തീനിലെ ഇസ്ലാമിക് ജിഹാദ് പ്രസ്ഥാനത്തിന്റെ സ്ഥാപകരിലൊരാളും സെക്രട്ടറി ജനറലുമായിരുന്നു **ഫത്‌ഹി ശഖാഖി.** ആത്മഹത്യ ഭീകരതയുടെ തുടക്കക്കാരനുമായിരുന്നു അദ്ദേഹം.

ജാഫയിൽ ഒരു അഭയാർത്ഥി കുടുംബത്തിൽ ജനിച്ച അദ്ദേഹം 1981 ൽ ബിരുദം നേടി. ബിർ സീറ്റ് സർവകലാശാലയിലും പിന്നീട് ഈജിപ്തിൽ വൈദ്യശാസ്ത്രവും പഠിച്ചു. ഈ കാലയളവിൽ അദ്ദേഹം മുസ്‌ലിം ബ്രദർഹുഡിനെ സമീപിക്കുകയും ഗാസയിൽ ഏജൻസി സ്ഥാപിക്കുകയും ചെയ്തു. ബിരുദം നേടിയ ശേഷം ജറുസലേമിലെ അധിനിവേശ പ്രദേശങ്ങളിൽ  ഡോക്ടറായി പ്രാക്ടീസ് ചെയ്തു.
## അവലംബം

## പുറംകണ്ണികൾ
*"Palestinians mark 12th anniversary of Fathi Shaqaqi martyrdom" in .wmv

വർഗ്ഗം:1951-ൽ ജനിച്ചവർ
വർഗ്ഗം:1995-ൽ മരിച്ചവർ
ജപ്പാൻ എയർലൈൻസ്

ജപ്പാനിലെ ഷിനഗവ ആസ്ഥാനമാക്കി പ്രവർത്തിക്കുന്ന അന്താരാഷ്ട്ര വിമാനക്കമ്പനിയാണ് ജപ്പാൻ എയർലൈൻസ് കോ. ലിമിറ്റഡ് (**JAL**)|日本航空株式会社|Nihon Kōkū Kabushiki-gaisha}}. ജപ്പാന്റെ ദേശീയ വിമാനകമ്പനി കൂടിയാണിത്. നരിത അന്താരാഷ്ട്ര വിമാനത്താവളം, കാൻസായി വിമാനത്താവളം, ഹനീഡ വിമാനത്താവളം, ഇറ്റമി വിമാനത്താവളം എന്നിവയാണ് പ്രധാന ഹബ്ബുകൾ.
## ലക്ഷ്യസ്ഥാനങ്ങൾ

## അവലംബം

## പുറം കണ്ണികൾ

* 
* Corporate website
* Japanair.com (Archive)
* JAL Creative (Archive, Japanese)
മിർസാപുർ (ലോകസഭാമണ്ഡലം)

വടക്കേ  ഇന്ത്യയിൽ ഉത്തർപ്രദേശ് സംസ്ഥാനത്തെ  80 ലോക്സഭാ മണ്ഡലങ്ങളിൽ ഒന്നാണ് **മിർസാപൂർ**  . ഈ നിയോജകമണ്ഡലം മിർസാപൂർ ജില്ലയെ മുഴുവൻ ഉൾക്കൊള്ളുന്നു. പ്രശസ്തയായ ഫൂലൻ ദേവി രണ്ട് തവണ   (1996,99) ഈ മണ്ഡലത്തെ പ്രതിനിധീകരിച്ചു.

## അസംബ്ലി സെഗ്‌മെന്റുകൾ
നിലവിൽ മിർസാപൂർ ലോൿസഭാ നിയോജകമണ്ഡലത്തിൽ അഞ്ച് വിധാൻസഭ (നിയമസഭ) വിഭാഗങ്ങളുണ്ട്. ഇവ:  

## പാർലമെന്റ് അംഗങ്ങൾ

## തിരഞ്ഞെടുപ്പ് ഫലങ്ങൾ

 
 

## ഇതും കാണുക

* മിർസാപൂർ ജില്ല
* ലോക്സഭയിലെ മണ്ഡലങ്ങളുടെ പട്ടിക

## പരാമർശങ്ങൾ

## പുറംകണ്ണികൾ

* മിർസാപൂർ ലോക് സഭാ മണ്ഡലം തിരഞ്ഞെടുപ്പ് 2019 ഫല വിശദാംശങ്ങൾ
വർഗ്ഗം:ഉത്തർപ്രദേശിലെ ലോക്‌സഭാമണ്ഡലങ്ങൾ
ആശിഷ് സിംഗ് പട്ടേൽ

നിലവിൽ ഉത്തർപ്രദേശ് ലെജിസ്ലേറ്റീവ് കൗൺസിൽ അംഗമായി പ്രവർത്തിക്കുന്ന ഒരു ഇന്ത്യൻ രാഷ്ട്രീയക്കാരനാണ് **ആശിഷ് സിംഗ് പട്ടേൽ** . അപ്നദൾ (സോനെലാൽ) പാർട്ടിയുടെ പ്രസിഡന്റും ആരോഗ്യ കുടുംബക്ഷേമ മന്ത്രാലയത്തിലെ സഹമന്ത്രിയുടെ ഭർത്താവുമാണ് അനുപ്രിയ പട്ടേൽ . 

മാർച്ച് 23 ന് നടന്ന തെരഞ്ഞെടുപ്പിൽ 13 സീറ്റുകളിൽ 11 എണ്ണവും ബിജെപി  നേടീ. ബാക്കി ഓരൊന്നുവീതം സമാജ്‌വാദി പാർട്ടിയും ബഹുജൻ സമാജ് പാർട്ടിയും ജയിച്ചു.. 

## പരാമർശങ്ങൾ

വർഗ്ഗം:ജീവിച്ചിരിക്കുന്നവർ
വർഗ്ഗം:രാഷ്ട്രീയപ്രവർത്തകർ
വർഗ്ഗം:ഉത്തർപ്രദേശിൽ നിന്നുള്ളവർ
പാസെറ്റോ ഡി ബോർഗോ

വത്തിക്കാൻ നഗരത്തെ കാസ്റ്റൽ സാന്റ് ആഞ്ചലോയുമായി ബന്ധിപ്പിക്കുന്ന ഒരു ഉയർന്ന പാതയാണ് **പാസെറ്റോ ഡി ബോർഗോ**, അല്ലെങ്കിൽ  പാസെറ്റോ എന്ന് വിളിക്കുന്നു.  ഏകദേശം 800 മീറ്റർ നീളമുള്ള (2,600 അടി) ഇടനാഴിയാണ് ഇത്. 1277-ൽ നിക്കോളാസ് മൂന്നാമൻ മാർപ്പാപ്പ ഇത് പണികഴിപ്പിച്ചെങ്കിലും ഗോതിക് യുദ്ധകാലത്ത് ടോട്ടില രാജാവ് മതിലിന്റെ ചില ഭാഗങ്ങൾ നിർമ്മിച്ചു.

വലത്ത്‌|ലഘുചിത്രം|200x200ബിന്ദു|ബോർഗോ എസ്. ആഞ്ചലോയിൽ നിന്ന് കാണുന്ന "പാസെറ്റോ" യുടെ തെക്ക് വശം.
[ലഘുചിത്രം|301x301ബിന്ദു|The Passetto in its original context: in background the rear side of [Palazzo Rusticucci-Accoramboni seen from Vicolo del Farinone, before the demolition of the neighborhood (c. 1930)

വലത്ത്‌|ലഘുചിത്രം|200x200ബിന്ദു|Over the Passetto, going towards the Vatican.]]
ചരിത്രത്തിൽ രണ്ട് തവണ മാർപ്പാപ്പയ്ക്ക് രക്ഷപ്പെടാനുള്ള മാർഗമായി പെസ്സട്ടോ ഉപയോഗിച്ചു .  1494-ൽ ചാൾസ് എട്ടാമൻ നഗരം ആക്രമിക്കുകയും മാർപ്പാപ്പയുടെ ജീവിതം അപകടത്തിലാകുകയും ചെയ്തപ്പോൾ അലക്സാണ്ടർ ആറാമൻ മാർപ്പാപ്പ അതിനെ മറികടന്നത് പെസറ്റോ വഴി ആയിരുന്നു . അതുപോലെ തന്നെ 1527-ൽ റോമിൽ നിന്ന് പുറത്താക്കപ്പെട്ട സമയത്ത് ക്ലെമന്റ് ഏഴാമൻ സുരക്ഷിതനായി രക്ഷപ്പെട്ടു, എന്നാൽ  ചക്രവർത്തിയായ ചാൾസ് അഞ്ചാമന്റെ സൈന്യം സെന്റ് പീറ്റേഴ്സ് ബസിലിക്കയുടെ പടികളിൽ സ്വിസ് ഗാർഡിനെ മുഴുവൻ കൂട്ടക്കൊല ചെയ്തു

## കലകളിൽ
ഡാൻ ബ്രൗണിന്റെ നോവലായ ഏഞ്ചൽസ് & ഡെമോൺസിലും അതിന്റെ ചലച്ചിത്ര ആവിഷ്കാരത്തിലും പാസെറ്റോ ഒരു പ്രധാന പങ്ക് വഹിച്ചു,  നായകന്മാരായ റോബർട്ട് ലാങ്‌ഡണും വിട്ടോറിയ വെട്രയും പസെറ്റോയെ വത്തിക്കാൻ സിറ്റിയിലേക്കുള്ള കുറുക്കുവഴിയായി ഉപയോഗിച്ചതായി കണ്ണാം.

വർഗ്ഗം:പാതകൾ
വർഗ്ഗം:വത്തിക്കാൻ
വശ്യമന്ത്രം

1989-ൽ പി ചന്ദ്രകുമാർ സംവിധാനം ചെയ്ത് പുറത്തിറങ്ങിയ ഒരു ഇന്ത്യൻ മലയാളചലച്ചിത്രമാണ് **വശ്യമന്ത്രം**.  
## അഭിനേതാക്കൾ

* സിദ്ദിഖ്
* അഭിലാഷ

## ഗാനങ്ങൾ

## പരാമർശങ്ങൾ

## ബാഹ്യ ലിങ്കുകൾ

* 
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1989-ൽ പുറത്തിറങ്ങിയ ചലച്ചിത്രങ്ങൾ
ഉണ്ണികുമാർ

മലയാള സിനിമയിലെ ഒരു സംഗീത സംവിധായകനായിരുന്നു **ഉണ്ണികുമാർ**. തൃശ്ശൂരിലെ ശങ്കരയ്യ റോഡ് സ്വദേശിയായ ഇദ്ദേഹം 1989-ൽ വശ്യമന്ത്രം, പവിഴം(1989), ഭഗവതിപുരത്തെ കാണേണ്ടകാഴ്ച്ചകൾ, 2010ൽ ലോകത്തിലെ ആദ്യത്തെ മൊബൈൽ ഫോൺ ചലച്ചിത്രമായ ജലച്ചായം തുടങ്ങി ഏതാനും സിനിമകൾക്ക് സംഗീതം നൽകിയിട്ടുണ്ട്. 2020 ഒക്ടോബർ 9ന് വാർദ്ധക്യ സഹജമായ അസുഖങ്ങളാൽ അന്തരിച്ചു.  

## ജീവചരിത്രം

തൃശ്ശൂർ നഗരത്തിൽ സ്ഥിതിചെയ്യുന്ന ശങ്കരയ്യ റോഡിൽ പുത്തൂർ വീട്ടിൽ ബാലന്റെയും അമ്മിണിയുടെയും ഏഴ് മക്കളിൽ മൂത്തവനായിരുന്നു ഉണ്ണികുമാർ. സംഗീത പാരമ്പര്യമുള്ള കുടുംബമായിരുന്നു ഉണ്ണികുമാറിന്റേത്. തൃശ്ശൂരിലെ സപ്തസ്വര നാടക ട്രൂപ്പിൻറെ സംഗീത സംവിധായകനായിരുന്നു ഉണ്ണികുമാർ. അദ്ദേഹത്തിൻറെ അച്ഛൻ ബാലൻ  ശ്രീ വടക്കുംനാഥൻ ക്ഷേത്രത്തിലെ തകിൽ കൊട്ടുക്കാരനായിരുന്നു. വല്യച്ചന്മാരും ചെറിയച്ഛൻമാരും എല്ലാം സംഗീതവുമായി ബന്ധപ്പെട്ട ആളുകൾ. പ്രശസ്ത നാദസ്വര വിദ്വാൻ പി. ഗോവിന്ദൻകുട്ടി ഉണ്ണികുമാറിൻറെ ചെറിയച്ഛനാണ്. 

അന്തരിച്ച താരാദേവിയാണ് ഭാര്യ. ശിവരഞ്ജിനി, ശിവദേവ്, ശിവപ്രിയ എന്നിവർ മക്കളാണ്.

## സംഗീതം ചെയ്ത ഗാനങ്ങൾ

## അവലംബം

## പുറത്തേക്കുള്ള കണ്ണികൾ

* 

* സംഗീതസംവിധായകനായ പുത്തുർ വീട്ടിൽ ഉണ്ണികുമാർ അന്തരിച്ചു.

* ഉണ്ണികുമാർ സംഗീതം നല്കിയ മലയാളം സിനിമാ ഗാനങ്ങളുടെ പട്ടിക

* അഗാധമാം ആഴി വിതുമ്പി 

* പവിഴം (1989) 

വർഗ്ഗം:2020-ൽ മരിച്ചവർ
വർഗ്ഗം:ഒക്ടോബർ 9-ന് മരിച്ചവർ
വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:തൃശ്ശൂർ ജില്ലയിൽ ജനിച്ചവർ
കെ. ചാത്തുണ്ണി

കേരളത്തിലെ ഒരു കമ്മ്യൂണിസ്റ്റ് പ്രവർത്തകനും മുൻ നിയമസഭാംഗവും രാജ്യസഭാംഗവുമായിരുന്നു **കെ. ചാത്തുണ്ണി മാസ്റ്റർ** (ജീവിതകാലം:1921- 10 ഓഗസ്റ്റ് 1990). ബേപ്പൂർ നിയമസഭാമണ്ഡലത്തിൽ നിന്നും മൂന്നും നാലും കേരളനിയമസഭയിലേക്ക് സി.പി.ഐ.എം. പ്രതിനിധിയായാണ് ഇദ്ദേഹം തിരഞ്ഞെടുക്കപ്പെട്ടത്. 1979 മുതൽ 1985 വരെ കേരളത്തിൽ നിന്നുള്ള ഒരു രാജ്യസഭാംഗവുമായിരുന്നു ഇദ്ദേഹം.

## രാഷ്ട്രീയ ജീവിതം
ഇന്ത്യൻ നാഷണൽ കോൺഗ്രസിൽക്കൂടി ചെറുപ്രായത്തിൽ തന്നെ രാഷ്ട്രീയത്തിലേക്ക് പ്രവേശിച്ച ചാത്തുണ്ണി മാസ്റ്റർ പിന്നീടാണ് കമ്മ്യൂണിസ്റ്റ് പാർട്ടിയിൽ അംഗമാകുന്നത്. ഒരു അധ്യാപകനായ അദ്ദേഹം തന്റെ അധ്യാപകവൃത്തി ഉപേക്ഷിച്ചുകൊണ്ടാണ് കമ്മ്യൂണിസ്റ്റ് പാർട്ടിയിൽ മുഴുവൻ സമയവും സജീവമായി പ്രവർത്തിക്കാൻ തുടങ്ങിയത്. നിരവധി തവണ ജയിൽ വാസം അനുഭവിക്കേണ്ടി വന്ന ഇദ്ദേഹം കമ്മ്യൂണിസ്റ്റ് പ്രസ്ഥാനവും കർഷക പ്രസ്ഥാനവും കെട്ടിപ്പടുക്കുന്നതിൽ മുന്നിൽ നിന്ന് പ്രവർത്തിച്ചിരുന്നു. സി.പി.ഐ.യുടെ (അവിഭക്ത പാർട്ടി) കോഴിക്കോട് ജില്ലാ സെക്രട്ടറി, സംസ്ഥാന കൗൺസിൽ അംഗം എന്നീ സ്ഥാനങ്ങൾ വഹിച്ചിരുന്നു. കമ്മ്യൂണിസ്റ്റ് പാർട്ടി പിളർന്നപ്പോൾ സി.പി.ഐ.എമ്മിൽ ചേർന്ന അദ്ദേഹം സി.പി.എമ്മിന്റെ സംസ്ഥാന സെക്രട്ടറിയേറ്റംഗം, കർഷക സംഘത്തിന്റെ കോഴിക്കോട് ജില്ലാ സെക്രട്ടറി, സംസ്ഥാന പ്രസിഡന്റ് എന്നീ പദവികളും വഹിച്ചിരുന്നു. ട്രേഡ് യൂണിയനുകളിൽ സജീവമായി പ്രവർത്തിച്ച അദ്ദേഹം അഖിലേന്ത്യാ കിസാൻ സഭയുടെ സെക്രട്ടറിയുമായിരുന്നു. ചിന്ത വാരികയുടെ പത്രാധിപരും ദേശാഭിമാനി പത്രത്തിന്റെ പത്രാധിപ സമിതി അംഗവുമായിരുന്നു.

1965-ൽ മുൻ എം.എൽ.എ കൂടിയായിരുന്ന ഒ.ടി. ശാരാദ കൃഷ്ണനെ ബേപ്പൂരിൽ നിന്ന് പതിനായിരത്തിൽ പരം വോട്ടുകൾക്ക് പരാജയപ്പെടുത്തിയാണ് ഇദ്ദേഹം ആദ്യമായി തിരഞ്ഞെടുക്കപ്പെട്ടത്. പിന്നീട് 1967ലും 1970ലും ബേപ്പൂരിൽ നിന്ന് വിജയം ആവർത്തിച്ചു. 1977-ൽ കോൺഗ്രസ് പ്രവർത്തകനും എൻ.പി. മുഹമ്മദിന്റെ സഹോദരനും കൂടിയായ എൻ.പി. മൊയ്തീനോട് ബേപ്പൂർ മണ്ഡലത്തിൽ വച്ച് പരാജയപ്പെട്ടു. എന്നാൽ തൊട്ടടുത്ത വർഷം തന്നെ രാജ്യസഭയിലേക്ക് കേരള നിയമസഭയിൽ നിന്ന് തിരഞ്ഞെടുത്തു.

## സിപിഎമ്മിൽ നിന്ന് പുറത്താക്കൽ
സി.പി.ഐ.എം. നിയന്ത്രണത്തിലായിരുന്ന ജനശക്തി ഫിലിംസിന്റെ ഒരു ലക്ഷം രൂപയും കിസാൻ സഭയുടെ ഫണ്ടും വെട്ടിച്ചെന്ന ആരോപണത്തിന്റെ പേരിൽ ഇദ്ദേഹത്തെ 1985 ജൂണിൽ സി.പി.എം.  പാർട്ടിയിൽ നിന്ന് പുറത്താക്കിയിരുന്നു. സാമ്പത്തിക ഇടപാടുകളിൽ സത്യസന്ധത പാലിക്കാത്തതിനാൽ അദ്ദേഹത്തെപ്പറ്റി പാർട്ടി അണികളുടെ ഇടയിൽ വിശ്വാസക്കുറവും അവമതിപ്പ് സൃഷ്ടിച്ചതും, പാർട്ടി നയങ്ങൾക്ക് വിരുദ്ധമായി പ്രവർത്തിച്ചതുമാണ് ഇദ്ദേഹത്തെ പാർട്ടിയിൽ നിന്ന് പുറത്താക്കിയതായി സി.പി.ഐഎം. സംസ്ഥാന സെക്രട്ടേറിയേറ്റ് 1985 ജൂൺ 24ന്  ദേശാഭിമാനിയിൽ പ്രസിദ്ധീകരിച്ച പത്രക്കുറിപ്പ് പറയുന്നത്. എന്നാൽ ഇത് വി.എസ്. അച്യുതാനന്ദന്റേയും, ഇ.എം.എസി.ന്റെയും താല്പര്യം മുൻ നിർത്തിയായിരുന്നു എന്ന് ഒരു ആക്ഷേപം ഉണ്ടായിരുന്നു.
## തിരഞ്ഞെടുപ്പ് ചരിത്രം

## അവലംബം

വർഗ്ഗം:1921-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:1990-ൽ മരിച്ചവർ
വർഗ്ഗം:ഓഗസ്റ്റ് 10-ന് മരിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:സി.പി.ഐ.എം.ൽ നിന്നും പുറത്താക്കപ്പെട്ട നേതാക്കൾ
വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ
വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
മഡോണ ആന്റ് ചൈൽഡ് വിത് സെന്റ് റോച്ച് ആന്റ് സെന്റ് സെബാസ്റ്റ്യൻ (ലോട്ടോ)

1518-ൽ ലോറൻസോ ലോട്ടോ വരച്ച എണ്ണച്ചായാചിത്രമാണ് **മഡോണ ആന്റ് ചൈൽഡ് വിത് സെന്റ് റോച്ച് ആന്റ് സെന്റ് സെബാസ്റ്റ്യൻ.** ഇപ്പോൾ ഒട്ടാവയിലെ നാഷണൽ ഗാലറി ഓഫ് കാനഡയിൽ ഈ ചിത്രം സംരക്ഷിച്ചിരിക്കുന്നു.

ബെർഗാമോയിൽ സജീവമായ നിരവധി ശസ്ത്രക്രിയാ വിദഗ്ധരിൽ ഒരാളായ ലോട്ടോയുടെ സുഹൃത്ത് 'ബാറ്റിസ്റ്റ ഡെഗ്ലി ഓർഗാനി' (ബാറ്റിസ്റ്റ ഓഫ് ഓർഗൻസ്) എന്നു വിളിപ്പേരുള്ള ബാറ്റിസ്റ്റ കുച്ചിയാണ് ഈ ചിത്രം വരയ്ക്കാൻ നിയോഗിച്ചത്. 1533-ലെ തന്റെ ഇഷ്ടപ്രകാരം അദ്ദേഹം ചിത്രം അരീന വഴി സാന്താ ഗ്രാറ്റ കോൺവെന്റിലെ കന്യാസ്ത്രീയായ ലുക്രേസിയ ഡി തിരാബുസ്കിസിന് (തിരബോസ്കി) വിട്ടുകൊടുത്തു. 1798 വരെ ചിത്രം അവിടെ തുടർന്നു. കാർലോ റിഡോൾഫിയുടെ ലെ മെറാവിഗ്ലി ഡെൽ ആർട്ടെയിലും (1648) ഡൊണാറ്റോ കാൽവിയുടെ എഫെമെറൈഡ് സാഗ്രോ പ്രോഫാന ഡി ക്വാണ്ടോ ഡി മെമ്മോറബൈൽ സിയ സക്സെസോ ഇൻ ബെർഗാമോയിലും ഫ്രാൻസെസ്കോ ടാസ്സിയും ഈ ചിത്രത്തെക്കുറിച്ച് പരാമർശിച്ചു.

പതിനെട്ടാം നൂറ്റാണ്ടിന്റെ അവസാനത്തിൽ കോൺവെന്റ് അടച്ചുപൂട്ടൽ ഭീഷണിയിലായിരുന്നതിനാൽ ചിത്രം കണ്ടുകെട്ടുമെന്ന് ഭയപ്പെട്ടു. അതിനാൽ ഈ ചിത്രം 1798-ൽ ജിയോവന്നി ഗിദിനി മഠാധിപതിക്ക് കുറഞ്ഞ വിലയ്ക്ക് വിറ്റു. അദ്ദേഹത്തിന്റെ കൊച്ചുമകനായ നിക്കോള ഗിദിനി 1864-ൽ സീരിയേറ്റിലെ പിക്കിനെല്ലി ശേഖരത്തിൽ നൽകി. എർകോൾ പിക്കിനെല്ലി പിന്നീട് 180,000 ലൈറിന് അലസ്സാൻഡ്രോ കോണ്ടിനി ബോണകോസിക്ക് വിറ്റു. കോണ്ടിനിയുടെ അവകാശികൾ ഇത് ഉഫിസിക്ക് വാഗ്ദാനം ചെയ്തു. പക്ഷേ അത് നിരസിക്കപ്പെട്ടപ്പോൾ 1976-ൽ അതിന്റെ ഇപ്പോഴത്തെ ഉടമകൾക്ക് വിറ്റു.
## അവലംബം


വർഗ്ഗം:ലോട്ടോ മഡോണാസ്
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:ലോറൻസോ ലോട്ടോ വരച്ച ചിത്രങ്ങൾ
പഞ്ചായത്തി രാജ്

ഇന്ത്യൻ ഉപഭൂഖണ്ഡത്തിൽ നിന്ന് ഉത്ഭവിച്ച ഒരു രാഷ്ട്രീയ വ്യവസ്ഥയാണ് **പഞ്ചായത്ത് രാജ്** അല്ലെങ്കിൽ **പഞ്ചായത്തി രാജ്** എന്ന് അറിയപ്പെടുന്നത്. ഇത് പ്രധാനമായും ഇന്ത്യൻ ഉപഭൂഖണ്ഡത്തിലെ രാജ്യങ്ങളായ ഇന്ത്യ, പാകിസ്ഥാൻ, ബംഗ്ലാദേശ്, ശ്രീലങ്ക, നേപ്പാൾ എന്നിവിടങ്ങളിൽ കാണപ്പെടുന്നു. ഇന്ത്യയെക്കൂടാതെ പാക്കിസ്ഥാൻ, നേപ്പാൾ, ബംഗ്ലാദേശ് തുടങ്ങിയ രാജ്യങ്ങളിൽ ഈ പേര് തന്നെ ഉപയോഗത്തിലുണ്ട്. ഇന്ത്യൻ ഉപഭൂഖണ്ഡത്തിലെ പ്രാദേശിക ഭരണകൂടത്തിന്റെ ഏറ്റവും പഴക്കം ചെന്ന സംവിധാനമാണിത്. ഈ വ്യവസ്ഥയെക്കുറിച്ചുള്ള ചരിത്രപരമായ പരാമർശങ്ങൾ ക്രി. വ. 250 മുതൽ കാണാൻ കഴിയും.

ആധുനിക ഇന്ത്യയുടെ പഞ്ചായത്തി രാജും അതിന്റെ ഗ്രാമപഞ്ചായത്തുകളും അടങ്ങുന്ന ജനാധിപത്യ ഭരണവ്യവസ്ഥയെ പഴയ വ്യവസ്ഥയുമായും അതുപോലെ ഉത്തരേന്ത്യയുടെ ചില ഭാഗങ്ങളിൽ കാണപ്പെടുന്ന ഭരണഘടനാവിരുദ്ധമായ ഖാപ് പഞ്ചായത്തുകളുമായും തെറ്റിദ്ധരിക്കരുത്.

1992 ഡിസംബറിൽ പാർലമെൻറ് പാസ്സാക്കിയ 73-ആം ഭരണഘടന ഭേദഗതി നിയമം, 74-ആം ഭരണഘടന ഭേദഗതി നിയമം എന്നിവയാണ് പുതിയ പഞ്ചായത്തി രാജ് സംവിധാനത്തിന് അടിസ്ഥാനമായത്. 1993 ഏപ്രിൽ, ജൂൺ മാസങ്ങളിലായി രണ്ടു നിയമവും പ്രാബല്യത്തിൽ വന്നു.

## പദോൽപ്പത്തി
അഞ്ച് എന്നർത്ഥം വരുന്ന പഞ്ച, സമ്മേളനം എന്നർത്ഥം വരുന്ന ആയത്ത് എന്നീ വാക്കുകൾ ചേർന്നാണ് "പഞ്ചായത്ത്" എന്ന വാക്ക് ഉണ്ടാകുന്നത്. "രാജ്" എന്നാൽ ഭരണം എന്നാണ് അർത്ഥം.

## ചരിത്രം
ഋഗ്വേദ കാലഘട്ടത്തിൽ (ബിസി 1700) തന്നെ 'സഭകൾ' എന്നറിയപ്പെടുന്ന സ്വയംഭരണ ഗ്രാമ സംഘടനകൾ നിലവിലുണ്ടായിരുന്നു എന്നതിന് തെളിവുകൾ ഉണ്ട്. വേദകാലം മുതൽ ഗ്രാമങ്ങൾ പ്രാദേശിക സ്വയംഭരണത്തിനുള്ള അടിസ്ഥാന ഘടകമായി കണക്കാക്കപ്പെട്ടിരുന്നു. കാലം മാറിയതോടെ ഇവ പഞ്ചായത്തുകളായി (അഞ്ച് പേരുടെ കൗൺസിൽ) രൂപാന്തരം പ്രാപിച്ചു. മിക്കവാറും എല്ലാ ഗ്രാമങ്ങളിലും ഏറ്റവും അടിത്തട്ടിലുള്ള ഭരണ സ്ഥാപനങ്ങളായിരുന്നു പഞ്ചായത്ത്. എക്സിക്യൂട്ടീവ്, ജുഡീഷ്യൽ എന്നീ രണ്ട് അധികാരങ്ങളും ഗ്രാമപഞ്ചായത്ത് അല്ലെങ്കിൽ തിരഞ്ഞെടുക്കപ്പെട്ട കൗൺസിലിന് ഉണ്ടായിരുന്നു. ഈ പഞ്ചായത്ത് ഭൂമി വിതരണം ചെയ്യുകയും നികുതി പിരിച്ചെടുക്കുകയും ഗ്രാമത്തിന് വേണ്ടി സർക്കാരിൻറെ വിഹിതം നൽകുകയും ചെയ്തിതിരുന്നു. ഈ ഗ്രാമീണ കൗൺസിലുകൾക്ക് മുകളിൽ ആവശ്യമെങ്കിൽ മേൽനോട്ടം വഹിക്കാനും ഇടപെടാനും ഒരു വലിയ പഞ്ചായത്ത് അല്ലെങ്കിൽ കൗൺസിൽ ഉണ്ടായിരുന്നു.  മധ്യകാലഘട്ടത്തിൽ മുഗൾ ഭരണത്തിൻ കീഴിലുള്ള ജാതിയതയും ഫ്യൂഡലിസ്റ്റിക് ഭരണസംവിധാനവും ഗ്രാമങ്ങളിലെ സ്വയംഭരണത്തെ സാവധാനം ഇല്ലാതാക്കി. ഭരണാധികാരികൾക്കും ജനങ്ങൾക്കുമിടയിലും ഫ്യൂഡൽ മേധാവികളും റവന്യൂ കളക്ടർമാരും (സമീന്ദാർ) ഉൾപ്പെടുന്ന ഒരു പുതിയ വിഭാഗം ഉയർന്നുവന്നു. അങ്ങനെ പതിയെ ഗ്രാമങ്ങളിൽ സ്വയംഭരണത്തിന്റെ തകർച്ച തുടങ്ങി.

ഇന്ത്യയുടെ രാഷ്ട്രീയ വ്യവസ്ഥയുടെ അടിത്തറയായി മഹാത്മാഗാന്ധി കണ്ടിരുന്ന പഞ്ചായത്തിരാജ്, ഓരോ ഗ്രാമവും സ്വയംപര്യാപ്തത നേടുന്ന തരത്തിലുള്ള വികേന്ദ്രീകൃതമായ ഒരു ഭരണകൂടമാണ്. അത്തരമൊരു കാഴ്ചപ്പാടിന് അദ്ദേഹം നൽകിയ പേര് ഗ്രാമ സ്വരാജ് എന്നായിരുന്നു. പക്ഷെ, ഗാന്ധിജിയുടെ ആ കാഴ്ചപ്പാടിന് പകരം വളരെ കേന്ദ്രീകൃതമായ ഒരു ഭരണസംഹിതയാണ് ഇന്ത്യയിൽ നിലവിൽ വന്നത്.  എന്നിരുന്നാലും, തിരഞ്ഞെടുക്കപ്പെട്ട ഗ്രാമപഞ്ചായത്തുകളെ ശാക്തീകരിച്ച്, പ്രാദേശിക തലത്തിലേക്ക് നിരവധി ഭരണനിർവ്വഹണ പ്രക്രിയകൾ എത്തിച്ചു കൊണ്ട് ഇത് പരിഷ്കരിക്കപ്പെട്ടു. എന്നാൽ തന്നെയും ഗാന്ധി വിഭാവനം ചെയ്ത പരമ്പരാഗത പഞ്ചായത്തി രാജ് സമ്പ്രദായവും 1992 ൽ ഇന്ത്യയിൽ നിലവിൽ വന്ന പഞ്ചായത്തി രാജ് സംവിധാനവും തമ്മിൽ കാര്യമായ വ്യത്യാസങ്ങളുണ്ട്.

## അവലംബം

വർഗ്ഗം:രാഷ്ട്രീയ വ്യവസ്ഥകൾ
ജനം (1993 ചലച്ചിത്രം)

വിജി തമ്പി സംവിധാനം ചെയ്യുകയും മുരളി, ഗീത, സിദ്ധീഖ്, ജഗദീഷ് എന്നിവർ പ്രധാന വേഷങ്ങളിൽ അഭിനയിക്കുകയും ചെയ്ത 1993 ലെ ഇന്ത്യൻ മലയാള ചിത്രമാണ് ***ജനം***. 

## അഭിനേതാക്കൾ

* മുരളി ബാലചന്ദ്രന്
* ഗീത  - സുശീല
* സിദ്ദിഖ് - ശിവന്
* ജഗദീഷ് - ഹരികൃഷ്ണന്
* ഡിജിപി തോമസ് മാത്യുവായി തിലകൻ
* ലുകോസായി സുകുമാരൻ
* ദസപ്പനായി രാജൻ പി
* ഗോമാതിയമ്മയായി രേഖ
* വാഗുതാല ശശിയായി ജഗതി ശ്രീകുമാർ
* കെ. ദിവകരനായി ജനാർദ്ദനൻ
* നായറായി ജോസ് പെല്ലിസറി
* കരണന ജനാർദ്ദനൻ നായർ അനന്തനായി
* മഹേഷായി കെ ബി ഗണേഷ് കുമാർ
* ദേവകിയായി കെപിഎസി ലളിത
* അജീക്കൽ രാഘവനായി നരേന്ദ്ര പ്രസാദ്
* ഐ.ജി മാധവൻ നായറായി കെ.പി.എ.സി അസീസ്
* മത്തച്ചനായി കൊല്ലം തുളസി
* സിറ്റി പോലീസ് കമ്മീഷണറായി ഫെർണാണ്ടസായി ജഗന്നാഥ വർമ്മ
* മന്ത്രി ജനബ് കോയക്കുട്ടി സാഹിബായി മാമുക്കോയ
* ശശിയുടെ അസിസ്റ്റന്റായി ഇന്ദ്രൻസ്
* ഫിറോസായി ഭീമൻ രഘു
* ഖാലിദ് സെറ്റുവായി കമൽ ഗ ur ർ
* ശ്രീദേവിയായി സീത
* രേഷ്മയായി മാളവിക
* പ്രതാപചന്ദ്രൻ
* റിസബാവ
* ലത്തീഫായി മനക്കാട് രവി
* ലക്ഷ്മിയമ്മയായി കലടി ഒമാന
* രമേശ് വേണു ആയി മനുവർമ്മ
* ഷാജിയായി ജെയിംസ്
* അഞ്ജനയായി കുക്കു പരമേശ്വരൻ
* പാർട്ടി നേതാവായി അലിയാർ
വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1993-ൽ പുറത്തിറങ്ങിയ ചലച്ചിത്രങ്ങൾ
സ്‌നോർക്കെലിംഗ്

[ലഘുചിത്രം| [ഫിജി|ഫിജിക്ക് സമീപമുള്ള പവിഴപ്പുറ്റിലെ പവിഴങ്ങൾക്കിടയിൽ ഒരു സ്നോർക്കലർ  ]]
വെള്ളത്തിനടിയിൽ ശ്വസിക്കാൻ ഒരു ട്യൂബ് ഉപയോഗിച്ചുകൊണ്ടുള്ള നീന്തലാണ് **സ്നോർക്കെലിംഗ്**.  തെളിഞ്ഞതും ശാന്തവുമായ സമുദ്രങ്ങളിൽ സ്‌നോർക്കെലിംഗ് വളരെ ജനപ്രിയമായ ഒരു വിനോദമാണ്. സ്കൂബ ഡൈവിംഗിന് ആവശ്യമായ സങ്കീർണ്ണമായ ഉപകരണങ്ങളും പരിശീലനവും ഇല്ലാതെ പ്രകൃതിദത്തമായ അന്തരീക്ഷത്തിൽ വെള്ളത്തിനടിയിലുള്ള ലോകത്തെ കാണാൻസ്‌നോർക്കെലിംഗ് ആളുകളെ അനുവദിക്കുന്നു. സാധാരണയായി, ആളുകൾ സമുദ്രനിരപ്പിൽ നിന്ന് 4 മീറ്റർ (13 അടി) ആഴത്തിൽ വരെ ആഴമില്ലാത്ത പാറകളിൽ സ്നോർക്കൽ ചെയ്യുന്നു. ആഴത്തിലുള്ള ജലാശയങ്ങളും സ്‌നോർക്കലർമാർക്ക് പര്യവേക്ഷണം ചെയ്യാനാകും. എന്നിരുന്നാലും, ആഴത്തിലുള്ള പാറകൾ കാണാൻ, ഒരു സ്നോർക്കലർ അവരുടെ ശ്വാസം പിടിച്ച് പാറയിലേക്ക് ഇറങ്ങിച്ചെല്ലണം. ആഴമില്ലാത്ത വാട്ടർ സ്‌നോർക്കെലിംഗിനേക്കാൾ കൂടുതൽ നൈപുണ്യവും ശാരീരികക്ഷമതയും ഇത്തരത്തിലുള്ള സ്‌നോർക്കെലിംഗിന് ആവശ്യമാണ്. ആഴമില്ലാത്ത വാട്ടർ സ്‌നോർക്കെലിംഗിനേക്കാൾ അപകടകരമാണിത്.

## ഉപകരണങ്ങൾ
സ്‌നോർക്കെലർമാർ മൂന്ന് അടിസ്ഥാന ഉപകരണങ്ങൾ ഉപയോഗിക്കുന്നു

* ഒരു സ്നോർക്കൽ: വെള്ളത്തിനടിയിലായിരിക്കുമ്പോൾ സ്നോർക്കർമാർക്ക് ശ്വസിക്കാൻ കഴിയുന്ന ഒരു വളഞ്ഞ പ്ലാസ്റ്റിക് ട്യൂബ് മാസ്ക്.
* സ്നോർക്കെലിംഗ് മാസ്കുകൾ: മൂക്കിനെയും മുഖത്തെയും സംരക്ഷിക്കുന്നു. കൂടാതെ സ്നോർക്കർമാരെ വെള്ളത്തിനടിയിൽ കാണാൻ അനുവദിക്കുന്നു.

* ഡൈവിംഗ് ഫിനുകൾ: നീന്തൽ എളുപ്പമാക്കുന്നതിന് സ്നോർക്കർമാർ കാലിൽ ഇവ ധരിക്കുന്നു. ആഴത്തിലുള്ള തലങ്ങളിലേക്ക് നീങ്ങുന്നത് എളുപ്പമാക്കുന്നതിന് ഫ്രീ ഡൈവേഴ്‌സും അവ ഉപയോഗിക്കുന്നു.

സ്നോർക്കലർമാർ മാസ്കുകൾ ഉപയോഗിക്കുന്നതിനാൽ വെള്ളത്തിനടിയിലുള്ള ലോകം കാണാനാകും. മത്സ്യം, പവിഴപ്പുറ്റുകൾ, മറ്റ് തരത്തിലുള്ള സമുദ്രജീവികൾ എന്നിവ കാണാൻ ഇത് അവരെ അനുവദിക്കുന്നു.

## അവലംബം
## പുറത്തേക്കുള്ള കണ്ണികൾ

വർഗ്ഗം:വ്യക്തിഗത കായിക ഇനങ്ങൾ
വർഗ്ഗം:നീന്തൽ
വർഗ്ഗം:CS1 French-language sources (fr)
ക്യാമ്പ് ഡേവിഡ് കരാർ

1978 സെപ്റ്റംബർ 17 ന് ഈജിപ്ഷ്യൻ പ്രസിഡന്റായിരുന്ന അൻവർ സാദത്തും ഇസ്രയേൽ പ്രധാനമന്ത്രിയായിരുന്ന മെനഹാം ബെഗിനും തമ്മിൽ മെരിലാൻഡിലെ അമേരിക്കൻ പ്രസിഡന്റിന്റെ വിശ്രമ സങ്കേതമായ ക്യാമ്പ് ഡേവിഡിൽവച്ച് പന്ത്രണ്ട് ദിവസത്തെ രഹസ്യ ചർച്ചകൾക്ക് ശേഷം ഒപ്പുവച്ച ഒരു ജോടി രാഷ്ട്രീയ കരാറുകളാണ് **ക്യാമ്പ് ഡേവിഡ് കരാർ** എന്നറിയപ്പെടുന്നത്. രണ്ട് കരാറുകളുടേയും ചട്ടക്കൂടുകൾ വൈറ്റ് ഹൌസിൽ അക്കാലത്തെ അമേരിക്കൻ പ്രസിഡന്റ് ജിമ്മി കാർട്ടറുടെ സാന്നിദ്ധ്യത്തിലാണ് ഒപ്പുവയ്ക്കപ്പെട്ടത്. ഈ ചട്ടക്കൂടുകളിൽ രണ്ടാമത്തേത് (ഈജിപ്റ്റും ഇസ്രായേലും തമ്മിലുള്ള സമാധാന കരാറിന്റെ പരിസമാപ്‌തിയെക്കുറിക്കുന്ന ഒരു ചട്ടക്കൂട്) 1979 ലെ ഈജിപ്ത്-ഇസ്രായേൽ സമാധാന ഉടമ്പടിയിലേക്ക് നേരിട്ട് നയിക്കുന്ന ഒന്നായിരുന്നു. ഈ കരാറിന്റെ ഫലമായി 1978 ലെ സമാധാനത്തിനുള്ള നോബൽ സമ്മാനം അൻവർ സാദത്തും മെനഹാം ബെഗിനും പങ്കിട്ടെടുത്തു. 

## അവലംബം

വർഗ്ഗം:സമാധാന ഉടമ്പടികൾ
എം.എസ്. മണി (പത്രപ്രവർത്തകൻ)

കേരളത്തിലെ ഒരു പത്രപ്രവർത്തകനാണ് **എം.എസ്. മണി**. കേരള കൗമുദിയുടെ മുഖ്യ  പത്രാധിപരും കലാകൗമുദിയുടെ പത്രാധിപരുമായിരുന്നു .2020 ഫെബ്രുവരി 18 ന് മരണമടഞ്ഞു . https://english.mathrubhumi.com/news/kerala/m-s-mani-passes-away-53a00d93

## ജീവിതരേഖ
1941-ൽ കെ.സുകുമാരന്റെയും മാധവി സുകുമാരന്റെയും മകനായി കൊല്ലത്താണ് എം.എസ്. മണി ജനിക്കുന്നത്.  1961-ൽ കേരളകൗമുദിയിൽ സ്റ്റാഫ് റിപ്പോർട്ടറായി പ്രവർത്തനമാരംഭിച്ചു. ദൽഹിയിൽ പത്രത്തിന്റെ പാർലമെന്റ് കറസ്പോണ്ടന്റ് ആയി പ്രവർത്തിച്ചുവന്നു.
1965-ൽ പത്രത്തിന്റെ എഡിറ്റോറിയൽ ചുമതല പിതാവായ കെ. സുകുമാരനൊപ്പം ഏറ്റെടുത്തു. കസ്തൂരി ഭായ് ആണ് ഭാര്യ.
## കലാകൗമുദി
1975-ൽ എം.എസ്. മണി *കലാകൗമുദി* പ്രസിദ്ധീകരണങ്ങൾക്ക് തുടക്കമിട്ടു. മുംബൈയിൽ നിന്ന് കലാകൗമുദി ദിനപത്രം പ്രസിദ്ധീകരിച്ചു തുടങ്ങി. 
## ബഹുമതികൾ
*2018ലെ സ്വദേശാഭിമാനി -കേസരി പുരസ്‌കാരം
*അംബേദ്കർ പുരസ്കാരം
## അവലംബം

വർഗ്ഗം:മലയാളം പത്രപ്രവർത്തകർ
വർഗ്ഗം:2020-ൽ മരിച്ചവർ
എൻ. ഗമാലിയേൽ

കേരളത്തിലെ ഒരു കോൺഗ്രസ് പ്രവർത്തകനും മുൻ നിയമസഭാംഗവുമായിരുന്നു **എൻ. ഗമാലിയേൽ**. പാറശ്ശാല നിയമസഭാമണ്ഡലത്തിൽ നിന്നും കോൺഗ്രസ് സ്ഥാനാർഥിയായി വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്. 1917 ജനുവരിയിൽ ജനനം, ഇദ്ദേഹത്തിന് രണ്ട് ആണ്മക്കളും നാല് പെണ്മക്കളുമാണുണ്ടായിരുന്നത്. ഏഴ് വർഷത്തോളം അധ്യാപകനായിരുന്ന ഇദ്ദേഹം സ്വാതന്ത്ര്യ സമരത്തോടനുബന്ധിച്ച് കോളേജിൽ നിന്ന് പുറത്താക്കപ്പെട്ടു. പിന്നീട് സ്വർണ്ണമെഡലോടുകൂടി നിയമത്തിൽ ബിരുദം നേടുകയും അധ്യാപക ജോലി ഉപേക്ഷിച്ച് ഒരു അഭിഭാഷകനായി മാറി. 1954മുതൽ സജീവ കോൺഗ്രസ് പ്രവർത്തകനായ അദ്ദേഹം കോൺഗ്രസിലെ ഭിന്നിപ്പുകളെ തുടർന്ന് സംഘടനാ കോൺഗ്രസിൽ ചേരുകയും അതിന്റെ തിരുവനന്തപുരം ജില്ലാക്കമിറ്റി പ്രസിഡന്റുമായി. നാടാർ ലീഗ് പ്രസിഡന്റ്, ഫ്രീഡ ഫൈറ്റേഴ്സ് ഓർഗനൈസേഷൻ വൈസ് പ്രസിഡന്റ് എന്നീ നിലകളിലും പ്രവർത്തിച്ചിരുന്നു. *നമ്പൽ* എന്ന ഒരു പത്രം ആരംഭിക്കുകയും അതിന്റെ പത്രാധിപർ എന്ന നിലയിൽ പ്രവർത്തിച്ചു. കോൺഗ്രസിന്റെ നിയമസഭാ സെക്രട്ടറിയായിരുന്ന ഇദ്ദേഹം 1965ലും 1967ലും പാറശ്ശാലയിൽ നിന്ന് കേരള നിയമസഭയിലേക്ക് തിരഞ്ഞെടുക്കപ്പെട്ടിട്ടുണ്ട്.

## തിരഞ്ഞെടുപ്പ് ചരിത്രം

## അവലംബം

വർഗ്ഗം:1917-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:1992-ൽ മരിച്ചവർ
വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:മൂന്നാം കേരള നിയമസഭാംഗങ്ങൾ
രാഗമാലിക

ഒരു ഗാന(കീർത്തനം) ഒന്നിൽ കൂടുതൽ രാഗങ്ങൾ കൊണ്ട് ചിട്ടപ്പെടുത്തുന്ന ഒരു മാലിക അഥവാ രാഗരൂപമാണ് **രാഗമാലിക.** കർണ്ണാടക സംഗീതങ്ങളിൽ രാഗമാലിക ധാരാളമായി ഉപയോഗിച്ചുവരുന്നു. ജതിസ്വരം, സ്വരജതി, വർണം, കീർത്തനം, പല്ലവി, തില്ലാന എന്നിങ്ങനെ പല ഗാനരൂപങ്ങളും രാഗമാലികകളായി രചിക്കപ്പെട്ടിട്ടുണ്ട്. എന്നാൽ, കീർത്തനങ്ങളുടെ മാതൃകയിൽ രചിക്കപ്പെട്ടിട്ടുള്ളവയാണ് രാഗമാലികയായി കൂടുതൽ പ്രചാരം നേടിയിട്ടുള്ളത് . ഇവയ്ക് പല്ലവിയും അനുപല്ലവിയും ധാരാളം ചരണങ്ങളും ഉണ്ടായിരിക്കും. 9 രാഗങ്ങളിലേക്ക് സംഗീതം സജ്ജമാക്കിയിരിക്കുന്ന ഒരു ജനപ്രിയ രാഗമാലിക രചനയാണ് നവരഗമാലിക. 

## രചനകൾ
രാഗമാലികകളുടെ ചില ഉദാഹരണങ്ങൾ:

* *മനസ വെരുതരുല, ശിവമോഹനസക്തി നന്നു,* *സമാജഗമന നിനു കൊരിനാദിര*,  എഴുതിയ *അഷ്ടോത്താരശത രാഗത്തലാമിക, രാമസ്വാമി ദീക്ഷിതർ* 
* *ശ്രീ വിശ്വനാഥം ഭജെഹാം, മാധവോ മമ്പാട്ടു, സിംഹാസനസ്തൈറ്റ്,* *പൂർണചന്ദ്രബിംബ വഡാനെ*, മുത്തുസ്വാമി ദീക്ഷിതർ  
* *വലഛി വഛി,* ഒരു നവരഗമലിക വര്നമ് പത്നമ് സുബ്രഹ്മണ്യ അയ്യർ 
* *ഭവയാമിയും* *കമലാജസ്യയും*, സ്വാതി *തിരുനാൽ* 
* *[[ഭജ ഗോവിന്ദം]] [[ആദി ശങ്കരൻ]]* 
* *[[കുറൈ ഒൻറും ഇല്ലൈ|കുരൈ ഒൻ‌റം ഇല്ലായ്,]]*  സി. രാജഗോപാലാചാരി   

## അവലംബം

വർഗ്ഗം:കർണ്ണാടകസംഗീതത്തിലെ രാഗങ്ങൾ
വർഗ്ഗം:കർണ്ണാടകസംഗീതകൃതികൾ
വർഗ്ഗം:രാഗമാലികയിൽ ചിട്ടപ്പെടുത്തിയ കൃതികൾ
## പുറത്തേക്കുള്ള കണ്ണികൾ

* രാഗമാലിക
പ്രദ്യുമ്നൻ

ശ്രീകൃഷ്ണന്റെയും രുഗ്മിണിയുടെയും പുത്രനാണ് **പ്രദ്യുമ്നൻ**. ശിവന്റെ തൃക്കണ്ണിലെരിഞ്ഞ് ഭസ്മമായ കാമദേവന്റെ പുനർജന്മം ആണ് പ്രദ്യുമ്നൻ.

വർഗ്ഗം:മഹാഭാരതത്തിലെ കഥാപാത്രങ്ങൾ
വർഗ്ഗം:കൃഷ്ണൻ
ദി ഫോർജ് ഓഫ് വൾക്കൺ (വസാരി)

1564-ൽ ജിയോർജിയോ വസാരി വരച്ച ചെമ്പിലെ എണ്ണച്ചായാചിത്രമാണ് **ദി ഫോർജ് ഓഫ് വൾക്കൺ.** ഇപ്പോൾ ഫ്ലോറൻസിലെ ഉഫിസിയിൽ ഈ ചിത്രം പ്രദർശിപ്പിച്ചിരിക്കുന്നു. റോയൽ കളക്ഷന്റെ ഭാഗമായി പിയർ കാൻഡിഡോയുടെ 1565-1567 പകർപ്പ് ഇപ്പോൾ വിൻഡ്‌സർ കാസ്റ്റിലിൽ ഉണ്ട്. 

കോസിമോ I, ഫ്രാൻസെസ്കോ I എന്നിവരുടെ കീഴിലുള്ള മെഡിസി ദർബാറിനെ സ്വാധീനിച്ച ഇതിന്റെ തീമുകളും ഘടനയും പാലാസ്സോ വെച്ചിയോയുടെ സ്റ്റുഡിയോയിൽ നിന്നുള്ള പാനലുകൾക്ക് സമാനമാണ്. വിൻസെൻസോ ബോർഗിനി വസാരിക്ക് അയച്ച കത്തിൽ നിന്ന് ഇത് പോലെ തന്നെ ഒരു ഫോർജ് വരയ്ക്കരുതെന്നും മിനർവയുടെ നേതൃത്വത്തിലുള്ള "ചില സദ്ഗുണങ്ങളുടെ അക്കാദമിയും" എഴുത്തുകാരൻ നിർദ്ദേശിക്കുകയും ചെയ്തു. 1563 ൽ കോസിമോ ഒന്നാമന്റെ സംരക്ഷണയിൽ വാസരി സ്ഥാപിച്ച അക്കാദമിയ ഡെല്ലെ ആർട്ടി ഡെൽ ഡിസെഗ്നോയുടെ സംസ്‌ക്കാരസമ്പന്നമായ പരാമർശമാണിത്. 1589 മുതൽ അതിനുമുമ്പും ഈ ചിത്രം ട്രിബ്യൂണ ഓഫ് ദി ഉഫിസിയിൽ പ്രദർശിപ്പിച്ചിരുന്നു.

## അവലംബം


വർഗ്ഗം:ജോർജിയോ വസാരി വരച്ച ചിത്രങ്ങൾ